Eh, boleh bawa balik? Ini 8 barang di bilik anda boleh ambil sebelum check out hotel

MENGINAP di hotel merupakan satu pengalaman mengujakan.

Kebanyakan hotel dilengkapi dengan pelbagai alatan dan barang keperluan untuk memudahkan tetamunya sepanjang menginap di sana.

Adakalanya barangan yang disediakan oleh hotel nampak begitu menarik dan dan cantik untuk dijadikan kenangan atau hiasan di rumah.

Tapi awas, jangan sampai terbawa pulang alatan atau barangan tidak sepatutnya sebelum ‘check out’.

Pekerja hotel menunjukkan senarai barang boleh diambil dan bawa pulang.

Bimbang sekiranya barang diambil ini hak milik hotel sehingga boleh menyebabkan kes kecurian pula.

Sebagaimana perkongsian pekerja hotel ini menerusi akaun TikTok The Manohara Hotel Yogyakarta, dia menunjukkan senarai barang yang boleh dibawa balik sebelum keluar.

Barang-barang hotel yang boleh bawa balik adalah seperti:

1. Laundry bag (beg pakaian kotor)

2. Air mineral

3. Buku nota

4. Selipar

5. Losyen

6. Ubat gigi

7. Gel mandian

8. Syampu

Air mineral dan alatan mandian merupakan antara barangan di hotel boleh dibawa pulang.

Senarai barang di atas, yang biasanya disediakan oleh kebanyakan hotel boleh dibawa pulang.

Namun, harus diingatkan bahawa bukan semua hotel menyediakan barang yang sama.

Sila perhatikan dan baca peraturan hotel yang biasanya ditampal pada belakang pintu bilik atau diletakkan nota di atas meja.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

barang hotel, menginap di hotel, tip melancong, bawa balik, tetamu hotel

Summary: <b>PEKERJA</b> kongsi senarai barangan hotel boleh dibawa pulang ke rumah.

Ada beberapa barang yang disediakan hotel boleh dibawa pulang sebagai kenangan.


Memang best! 24 gelongsor air buat pengunjung, 3 tarikan ini wajib cuba di SplashMania

SEJAK dibuka kepada umum pada 6 Februari lalu, taman air SplashMania mendapat sambutan luar biasa daripada pengunjung yang gemarkan aktiviti luar.

Pelbagai perkara menarik diceritakan warganet mengenai taman air terletak di Gamuda Cove tersebut sehinggakan penulis sendiri teruja untuk mencuba 24 gelongsor air dengan 15 tarikan utama yang hebat diperkatakan di media sosial.

Apatah lagi, SplashMania yang dibina di atas kawasan seluas 18 ekar itu mempunyai sebuah tarikan gelongsor air yang dinamakan The Plunge, iaitu sebuah gelongsor biru lurus yang menjulur keluar dari Amazonia Ship.

Untuk rekod, tarikan gelongsor di SplashMania adalah rekaan Polin Waterparks dan ProSlide Technology yang juga pembangun gelongsor ternama di dunia dengan teknologi luar biasa dengan rekod keselamatan inovatif serta boleh dipercayai.

The Plunge salah satu tarikan gelongsor air di SplashMania.

Di taman air tersebut, pengunjung ditawarkan dengan pelbagai jenis permainan yang ada di antaranya tanpa perlu menggunakan pelampung atau bagi yang sukakan cabaran terdapat beberapa permainan gelongsor ekstrem serta mencabar.

Kalau takut bermain seorang diri, terdapat juga gelongsor yang boleh dimain secara berpasangan dan paling penting terdapat kawasan permainan khusus untuk kanak-kanak.

Bagi penulis sendiri, terdapat tiga gelongsor air yang wajib dicuba bagi yang pertama kali ke sana iaitu The Shaka Waka, The Wild Rush dan The Plunge.

BACA ARTIKEL BERKAITAN : Wah! 24 gelongsor air, 15 tarikan utama... taman air SplashMania menanti anda Januari 2023

Menariknya mengenai Shaka Waka, ia adalah gelongsor air multimedia dan audio sepanjang 78 meter dan dilengkapi kesan cahaya LED serta boleh disesuaikan oleh setiap pengunjung sebelum memulakan permainan.

Sekiranya gelongsor itu belum cukup mencabar, pengunjung boleh mencuba The Wild Rush yang cukup mencabar adrenalin.

Tak sempurna rasanya jika sesebuah taman air tiada pantai dan ombak! Seronoknya di SplashMania, 'pantai' yang terdapat di situ berlatarkan sebuah kapal lanun atau lebih dikenali sebagai Amazonia yang turut mengadakan beberapa persembahan untuk hiburan pengunjung.

The Wild Rush gelongsor air yang memberi keseronokkan kepada pengunjung.

Sambil bersantai di tepi pantai dan bermain gelongsor, dapat juga berhibur dengan persembahan menarik.

Sementara itu, pengunjung juga tidak perlu bimbang tentang penyimpanan barang kerana di SplashMania ada menyediakan lokar pelbagai saiz yang menggunakan sistem yang cukup sistematik.

Menariknya pengunjung tidak perlu memegang kunci atau kata lalun kerana mereka hanya perlu memasukkan nombor telefon dan mengingati warna lokar sebagai 'kunci'.

Pengguna juga boleh membuka atau mengunci lokar tersebut pada bila-bila masa.

Antara pengunjung yang sedang menikmati keseronokkan di SplashMania.

Penulis turut kagum dengan bilik mandi disediakan kerana ia turut mempunyai pilihan air panas selain mempunyai surau disediakan bagi memudahkan mereka yang beragama Islam menunaikan solat.

Lokasi Gamuda Cove yang strategik di sepanjang Lebuhraya Utara-Selatan Hubungan Tengah (ELITE) di koridor selatan Lembah Klang, serta berdekatan dengan Lapangan Terbang Antarabangsa Kuala Lumpur (KLIA) dan KLIA2 menjadikannya sangat mudah diakses oleh pelancong tempatan mahupun luar negara.

Aplikasi mudah alih GL Play turut diperkenalkan sebagai sebahagian daripada usaha pendigitalan taman untuk menawarkan kemudahan kepada pengunjung dan pelanggannya.

Menerusi aplikasi tersebut, pelanggan dapat membeli tiket mereka lebih awal melalui platform berkenaan.

Pengunjung juga boleh menavigasi kemudahan di taman berkenaan menggunakan ciri peta taman dan memesan makanan serta minuman tanpa perlu beratur.

Selain itu, SplashMania sedang membuat promosi early bird iaitu harga bagi orang dewasa adalah RM79 manakala kanak-kanak dan warga emas cuma RM63 termasuk foto digital tanpa had.

Promosi tersebut sah sehingga 31 Mac 2023 sahaja.

Seterusnya SplashMania juga sedang membuat promosi purchase with purchase, iaitu dengan membeli tiket SplashMania anda turut dapat diskaun sebanyak 50% untuk tarikan di bawah GL Play.

Dari 24 sehingga 26 Februari 2023 akan berlangsungnya Jom Cuti Cuti Malaysia Roadshow di The Curve, Mutiara Damansara, dengan pembelian tiket SplashMania, anda juga boleh dapatkan Tiket Discovery Park secara percuma di mana tiket Discovery Park termasuk tiket untuk Goosebumps Rope Course dan menaiki Aerobar.

Jadi tunggu apa lagi? Dapatkan tiket anda sekarang di Gamuda Land atau ke Facebook serta Instagram glplay.my untuk mengetahui maklumat lebih lanjut.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

SplashMania, Gamuda Cove, Gamuda Land, Taman Air, Gelongsor air, Kapal Lanun

Summary: <b>TAMAN</b> air di SplashMania mempunyai 24 gelongsor air

SplashMania taman air yang mempunyai 24 gelongsor air keseluruhannya


Meriah! Peniaga guna nama menteri untuk aneka set Menu Rahmah, pilih saja yang mana suka

PROGRAM Menu Rahmah yang dilancarkan pada 31 Januari lalu menyasarkan keperluan makanan harian bagi golongan berpendapatan rendah.

Menu Rahmah ialah hidangan tengah hari atau malam yang seimbang nutrisi, lengkap dengan karbohidrat, sumber protein dan sayuran.

Program pemakanan yang diperkenalkan oleh Kementerian Perdagangan Dalam Negeri dan Kos Sara Hidup (KPDN) ini dilancarkan bagi mengurangkan kos sara hidup rakyat di mana menu ditawarkan pada harga yang cukup berpatutan iaitu RM5.00.

Susulan pengenalan Menu Rahmah, ramai dalam kalangan peniaga kedai makan dan restoran mengambil bahagian sambil menjadikannya sebagai satu cara mereka berbakti kepada masyarakat.

Antara set Menu Rahmah.

Salah seorang peniaga, Muhammad Syafiq Saifullah, 21, menyambut baik usaha kerajaan dalam membantu golongan sasar terutamanya pelajar dan B40.

"Apabila Menteri KPDN memperkenalkan Menu Rahmah ini, kami terus ambil langkah untuk menjualnya.

“Pada masa sama lebih kepada nak membantu meringankan kos perbelanjaan makanan golongan sasar memandangkan kawasan saya berniaga ini terdapat empat universiti berdekatan.

"Set makanan yang kami perkenalkan pelbagai dan banyak pilihan, tidak terhad pada satu menu saja. Malah, kami beri sentuhan dengan menamakannya dengan nama menteri sebagai identiti kedai kami,” ujarnya ketika dihubungi mStar.

Syafiq beri sokongan penuh terhadap Program Menu Rahmah.

Menurut pemilik salah sebuah warung medan selera di Cyberjaya, Selangor, ini antara set yang terdapat dalam Menu Rahmah adalah set soto ayam, set nasi serta set ikan.

Dia yang sudah menguruskan perniagaan selama lebih tiga tahun berkata, sambutan terhadap makanan murah yang diperkenalkan cukup menggalakkan.

“Dalam setiap set nasi tu ada diletakkan sayur. Tapi setiap hari bertukar menu mengikut 28 nama menteri.

“Contohnya pada minggu ni saya letakkan lima nama menteri wanita dan satu set Datuk Seri Anwar Ibrahim dan isterinya yang terdiri daripada nasi minyak bersama ayam masak merah, acar dan papadom.

“Saya bersyukur sangat apabila usaha ini mendapat sambutan memberangsangkan. Selain pelajar-pelajar ramai datang, golongan pekerja ofis juga makan di warung saya,” ujar Syafiq.

Syafiq menerima kunjungan Menteri KPDN, Datuk Seri Salahuddin Ayub.

Bagi Syafiq, inisiatif jangka pendek diperkenalkan kerajaan ini dapat membantu golongan kurang berkemampuan.

Harapannya sebagai usahawan muda adalah semoga usahanya ini mampu bertahan sampai bila-bila.

Dalam pada masa sama, Syafiq meminta kementerian membuat penilaian semula harga bahan mentah utama bagi meringankan bebanan rakyat.

Warong Pecel Lele, Medan Selera TS Sport Arena

Lokasi: Jalan Usahawan 2, Cyberjaya, 63000, Cyberjaya, Selangor.

Waktu operasi: Dibuka setiap hari kecuali Ahad dari 8 pagi hingga 4 petang.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Menu Rahmah, makanan murah, nama menteri, menteri kabinet, makan sedap, makan Cyberjaya, Menu Rahmah Cyberjaya

Summary: <b>PENGUSAHA</b> ini menggunakan nama menteri sebagai tarikan untuk pelanggan nikmati makanan menu rahmah.

Syafiq menggunakan nama-nama menteri untuk Menu Rahmah.


Tu dia... lembu golek pertama di Malaysia sudah muncul! Dari jauh dah bau aroma, cecah air asam nikmat tak terkata

lembu golek, menarik Gurun, makan sedap Kedah, daging bakar, pertama di Malaysia, restoran viral, sotong buncit

Summary: <b>PENGUSAHA</b> ini memperkenalkan lembu golek sebagai menu baharu.

Lembu golek merupakan menu pertama di Malaysia diusahakan peniaga di Gurun, Kedah.


Teringin selami budaya di perkampungan orang asli? Tak payah travel jauh, suku Mah Meri ada di Pulau Carey

BAGI anda yang suka meneroka keunikan budaya dan warisan di negara kita sendiri, lokasi ini adalah tempat sesuai untuk dikunjungi!

Tidak perlu melancong ke tempat viral jauh-jauh, hanya travel di negeri Selangor sahaja sudah cukup untuk alami keterujaan menyelami budaya suku kaum lain.

Di Selangor terdapat 74 buah perkampungan orang asli yang terdiri daripada suku kaum Mah Meri, Temuan dan Semai.

Suku kaum Mah Meri yang dikenali dengan seni kraf ukiran topeng menetap di Pulau Carey, Selangor semenjak 300 tahun yang lalu dan kini terdiri daripada lima buah perkampungan.

Perarakan ke Pantai Bangkong bagi merayakan sambutan Perayaan Hari Moyang Laut dan persembahan tarian Jo’oh kepada para pengunjung.

Seni ukiran Topeng oleh suku kaum Mah Meri diibaratkan umpama nyawa mereka yang digunakan dalam pelbagai istiadat termasuklah penyembahan, merawat pesakit dan menolak bala.

Menyelami keunikan suku kaum Mah Meri

Keunikan hasil seni ukir kaum Mah Meri yang berbentuk seperti dewa, manusia, tumbuh-tumbuhan serta haiwan telah mendapat pengiktirafan United Nations Educational, Scientific and Cultural Organisation (Unesco).

Hasil seni yang dibeli dari kawasan ini memegang sijil ketulenan Unesco yang tersendiri.

Selain hasil seni ketara (tangible arts) yang dihasilkan oleh suku kaum Mah Meri, tradisi dan warisan seperti perayaan Hari Moyang laut yang dikira sebagai sebuah seni tidak ketara (intangible arts) adalah sangat bernilai.

Ia memainkan peranan yang amat penting bagi industri pelancongan di negeri Selangor.

Persiapan menghias Balai Moyang dengan seni anyaman bagi hari kedua.

Sambutan Hari Moyang Laut

Perayaan Hari Moyang laut disambut oleh suku kaum Mah Meri setiap tahun selepas Tahun Baru Cina.

Tujuan diadakan adalah bagi memohon perlindungan, pengampunan dan kesejahteraan kepada keluarga dan penduduk-penduduk di sekitar dengan memberi penghormatan kepada leluhur dan roh nenek moyang ketika tahun baru.

Perayaan yang berlangsung selama 5 hari ini melibatkan beberapa upacara seperti:

1. Hari Pertama: Upacara perayaan Datuk Panglima Hitam.

2. Hari Kedua: Persiapan menghias Balai Moyang dengan seni anyaman.

3. Hari Ketiga: Upacara memanggil moyang dan tepung tawar.

Upacara memanggil moyang dan tepung tawar pada hari ketiga.

4. Hari Keempat: Perarakan ke Sungai Teluk Tanjung bagi upacara Hari Jadi Moyang Laut dan menjamu makanan di Sangga untuk arwah roh Moyang di setiap rumah di Kampung Sungai Judah serta memohon restu di laut dan sungai di sekitar Pulau Carey.

5. Hari Kelima: Perarakan ke Pantai Bangkong bagi merayakan sambutan Perayaan Hari Moyang Laut dan persembahan tarian Jo’oh kepada para pengunjung.

Keunikan suku kaum Mah Meri ini amat luas daripada segi warisan dan hasil seninya.

Ini dapat dilihat dengan penghasilan warisan kraftangan seperti perhiasan-perhiasan yang digunakan serta dijual kepada para pelancong sepanjang perayaan Hari Moyang Laut yang telah dijalankan pada tahun ini.

Tourism Selangor berpeluang menyertai sebuah dokumentari Eksplorasi Budaya Perayaan Hari Moyang Laut oleh para pelajar dari Fakulti Pengurusan Seni Budaya dan Warisan dari Akademi Seni Budaya dan Warisan Kebangsaan (ASWARA) dan menyelami keunikan budaya Kaum Mah Meri yang menjadi antara tarikan pelancongan negeri ini.

Perayaan Hari Moyang laut disambut oleh suku kaum Mah Meri setiap tahun.

Sekumpulan pelajar tahun tiga ijazah Sarjana muda Fakulti Pengurusan Seni Budaya dan Warisan dari Akademi Seni Budaya dan Warisan Kebangsaan (ASWARA) telah mengambil peluang merakamkan sebuah dokumentari bertajuk Eksplorasi Budaya Perayaan Hari Moyang Laut selama lima hari, disokong oleh beberapa rakan kerjasama seperti Tourism Selangor, Kakiseni, Arkib Negara, Jabatan Warisan Negara serta Jabatan Muzium Malaysia.

Dokumentari Eksplorasi Budaya Perayaan Hari Moyang Laut ini telah ditayangkan di Pawagam Jalan Ampas, LokaKarya, ASWARA dengan persembahan khas dari komuniti suku kaum Mah Meri.

Dekan fakulti Pengurusan Seni Budaya dan Warisan, Dr. Zulkifli Ab Rashid, dalam satu kenyataan berkata, keunikan yang ada pada perayaan yang dirayakan oleh suku kaum Mah Meri ini perlulah dititikberatkan oleh semua pihak supaya ianya kekal terjaga dan menjadi sebuah khazanah yang berharga buat negara ini.

Dengan penglibatan pemain seni tempatan, Tourism Selangor yakin bahawa negeri Selangor mampu mencapai visi dalam menjadikan negeri Selangor sebagai sebuah hab industri kreatif.

Krew yang terdiri daripada para pelajar dari Fakulti Pengurusan Seni Budaya dan Warisan dari Akademi Seni Budaya dan Warisan Kebangsaan (ASWARA).

Dalam pada itu, Tourism Selangor menggalakkan orang awam terutamanya para pelancong serta pusat pendidikan untuk menyertai acara-acara seperti Perayaan Hari Moyang Laut bagi mempelajari lebih lanjut tentang budaya dan warisan tempatan.

Para pengunjung boleh berhubung terus dengan Mah Meri Cultural Village di https://www.mmcv.org.my/ bagi mendapatkan informasi lanjut tentang lawatan ke perkampungan suku kaum Mah Meri di Pulau Carey.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kaum Mah Meri, sambutan perayaan, Hari Moyang Laut, Tourism Selangor, ASWARA

Summary: <b>NEGERI</b> Selangor terdapat 74 buah perkampungan orang asli.


Rancang percutian ke taman tema, Sunway Theme Parks Mega Roadshow tawar pakej menarik serendah RM1

JIKA bercakap mengenai percutian dan taman tema air di negara ini, pastinya Sunway Lagoon dan Lost World of Tambun terlintas di minda.

Selain menjanjikan pengalaman meriangkan dan mencabar, destinasi ini juga sesuai untuk setiap lapisan masyarakat tanpa mengira usia.

Berita baik untuk peminat percutian taman tema, Sunway Theme Parks Mega Roadshow kembali lagi dengan tawaran promosi dan pakej-pakej menarik yang boleh digunakan sepanjang percutian 2023.

Menerusi roadshow ini, anda berpeluang mendapat lebih banyak diskaun dan tawaran eksklusif seperti tiket dan yuran keahlian hanya dari RM1 (kuantiti terhad).

Harga tiket bermula dari RM1.

Bagi yang berhajat untuk bercuti di Perak, ini merupakan satu berita gembira apabila anda boleh menikmati diskaun sehingga 70 peratus sekiranya menginap di Lost World of Tambun.

Bukan itu sahaja, untuk mereka yang suka mencabar diri dengan aktiviti sukan lasak, terdapat acara korporat atau pakej kem jati diri dengan diskaun sebanyak 50 peratus ditawarkan.

Dalam pada itu, Sunway Super App yang telah dinaik taraf akan digunakan untuk mempamerkan keseluruhan ekosistem, rakan kongsi dan komuniti kumpulan Sunway.

ARTIKEL BERKAITAN: Jadikan hari anda ‘Best Day Ever!’ dengan bergembira sambil berkhemah di Sunway Lagoon, keselamatan pengunjung jadi keutamaan

Mega Roadshow ini akan 'dikuasakan' oleh Sunway Super App yang dahulunya dikenali sebagai Sunway Pals.

Ia telah dipertingkatkan dengan ciri-ciri yang tertumpu kepada pengguna dan sistem mata ganjaran yang hebat dengan menghubungkan pengguna kepada ekosistem dan komuniti kumpulan Sunway yang luas.

Salah satu cirinya ialah pengguna kini boleh membeli tiket dan pakej Sunway Lagoon dan Sunway Lost World Of Tambun terus dari aplikasi sekali gus diberi ganjaran mata tunai.

Tawaran diskaun hingga 50 peratus bagi yang berminat dengan aktiviti lasak.

Aplikasi Sunway Super App juga memberikan pengalaman yang lancar dan cekap untuk semua penguna.

Sepanjang Sunway Theme Parks Mega Roadshow ini dijalankan, Promosi 'Super Deals' boleh didapati secara eksklusif melalui siaran langsung Super App yang disiarkan oleh Sunway Theme Parks Studio.

Slot-slot masa siaran untuk Super Deals boleh dilihat melalui platform media sosial Super App atau Sunway Theme Parks.

Diskaun sehingga 70 peratus ditawarkan.

Untuk makluman, roadshow ini bermula pada 9 Februari dan berakhir pada 9 Mac 2023 melibatkan empat lokasi iaitu Sunway Pyramid, Seon Tebrau Mall, Sunway Big Box dan Sunway Carnival Mall.

Jadi tunggu apa lagi? Jom rancang percutian anda sekarang!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bercuti Malaysia, Sunway Theme Parks, Mega Roadshow, pelancongan, cuti-cuti Malaysia, Sunway Lagoon

Summary: <b>SUNWAY</b> Theme Parks Mega Roadshow 2023 kembali lagi dengan pelbagai diskaun serta tawaran eksklusif.

Pembukaan semula Sunway Theme Parks Mega Roadshow bermula pada 9 Februari sehingga 5 Mac.


Kenderaan ‘melekat’ tak bergerak nak balik Kelantan, lelaki keluar kereta selongkar but... Tengah panas pun sanggup demi anak!

jalan sesak luar biasa, balik kampung pantai timur, suami buat susu, Aidiladha 2023

Summary: <b>SUAMI</b> Nuha merasai pengalaman pertama balik beraya di Kelantan sejak berkahwin pada tahun lalu.

Suami Nuha membuat susu anak di but kereta ketika jalan sesak.


Ahli rombongan senyum tawar, terkejut bapa anak dara minta hantaran RM29,990! Tambah lagi dinar emas 999 - “Dia lulusan accountancy”

VIDEO seorang bapa yang sedang berbincang tentang nilai hantaran serta mas kahwin untuk anak perempuannya tular di media sosial.

Mana tidaknya, jumlah yang diletakkan si bapa mengejutkan wakil serta ahli rombongan pihak lelaki.

Menerusi majlis pada 1 Julai baru-baru ini, Fakhrudin Ahmad, 60, menyatakan nilai hantaran anaknya berjumlah RM29,990 sesuai dengan kelayakan akademik yang dimiliki.

"Amalina... dia lulusan accountancy, jadi kita tetapkan (hantaran) RM29,990. Boleh?" katanya secara bersahaja.

Sebahagian tetamu dalam majlis tersebut.

Pada ketika itu kelihatan beberapa ahli rombongan pihak lelaki tergamam dan tidak memberi sebarang respons.

Namun suasana senyap dalam beberapa saat itu kembali ceria selepas Fakhrudin menyatakan dia hanya bergurau.

"Dak, melawak je. Tapi mas kahwin betul, dua dinar emas 999.

"Hantaran tu saya melawak, minta maaf. Nilai hantaran saya serah kepada pihak lelaki. Saya tak mahu membebankan. Yang penting tu mas kahwin, wajib dalam Islam.

"Serah kepada pihak lelaki untuk menilai, yang berpatutan serta tak membebankan. Prinsip saya macam tu, saya tak tetapkan," ujarnya kepada tetamu yang hadir.

Bercakap kepada mStar, bapa kepada tiga cahaya mata yang menetap di Sungai Petani, Kedah itu berkata dia enggan menyusahkan bakal menantunya dan hanya mahu mengikut perkara wajib sahaja.

Kalau ikut cara Islam kita tak boleh sulitkan sesuatu urusan perkahwinan, kena mudahkan.

FAKHRUDIN AHMAD

"Ketika majlis meminang anak saya, pihak lelaki ada tanya tentang nilai hantaran. Saya bergurau saja hantaran RM29,990 tu, sekadar nak meriahkan majlis. Ia berlaku secara spontan.

"Sebab kalau ikut cara Islam, kita tak boleh sulitkan sesuatu urusan perkahwinan, kita kena mudahkan. Rasalulullah SAW kata jangan sulitkan urusan kahwin, kita sebagai umat ikut saja.

"Saya berpegang kepada konsep itu. Sebab itu saya tak nak tetapkan nilai, pihak lelaki boleh bagi ikut kemampuan," ujarnya.

ARTIKEL BERKAITAN: Wanita gigih menabung nak bantu bayar separuh wang hantaran, tapi bakal suami ‘buat rileks’! Belum mula menyimpan, majlis dah nak dekat

ARTIKEL BERKAITAN: Gaji 3K tunang ‘demand’ hantaran 20K, duduk kondo mahal... lelaki sedang fikir nak batal perkahwinan

Menurut Fakhrudin lagi, Amalina merupakan puteri sulungnya, namun menjadi anak terakhir yang akan mendirikan rumah tangga.

"Amalina merupakan anak sulung. Kedua-dua adiknya dah berkahwin. Untuk ketiga-tiga anak perempuan saya, semua saya tak tetapkan nilai hantaran. Sebaliknya saya serah pada pihak lelaki.

"Memang ada trend orang tetapkan nilai hantaran anak. Pada saya, ia satu amalan yang tak sihat, tak mengikut garis panduan yang diajar Islam. Ia banyak berlaku dalam masyarakat kita.

"Sampai ada yang buat pinjaman untuk urusan perkahwinan. Selain itu, ada juga yang berlawan-lawan buat majlis di dewan, hotel, homestay besar, jadi amalan menunjuk-nunjuk pula," ujarnya lagi.

Antara komen netizen di TikTok.

Dalam pada itu, Fakhrudin yang juga konsultan Quantum Metal mengakui terkejut video majlis peminangan anaknya meraih tiga juta tontonan di aplikasi TikTok.

Malah, ramai turut memuji pendiriannya yang enggan menetapkan hantaran anak sehingga digelar sebagai 'bapa mentua idaman' oleh segelintir netizen.

"Saya terkejut video tu dapat jutaan tontonan. Sebelum kongsi di TikTok, saya mohon kepada Allah agar benda ni dapat bagi manfaat kepada masyarakat.

"Saya baca juga komen-komen di TikTok. Ada yang tanya, saya masih ada anak bujang ke? Saya kata tiga anak saya dah sold out," ujarnya berseloroh.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

video hantaran viral, bapa tetap hantaran, hantaran kahwin viral, hantaran dan mas kahwin, hantaran menurut Islam

Summary: <b>VIDEO</b> Fakhrudin berbincang nilai hantaran anak perempuannya menerima pujian netizen.

Fakhrudin ketika berbincang tentang nilai hantaran untuk anak perempuannya baru-baru ini.


Bapa ‘pergi’ tak tinggal harta, 6 beradik tak serabut fikir faraid! Kereta jual masa sakit, yang ada cuma baju-baju bundle RM5

SUDAH banyak perkongsian di media sosial memaparkan kisah perbalahan antara keluarga serta saudara mara gara-gara berebut harta sesudah berlaku kematian.

Malah, disebabkan harta, hubungan adik beradik menjadi renggang dan dalam kes lebih serius, ada yang sampai bertikam lidah serta berlaku pertumpahan darah.

Namun berbeza pula dengan kisah yang dikongsikan oleh seorang wanita mengenai isu pengurusan harta dalam kalangan adik beradik sesudah kematian bapa tersayang.

Hanya mahu dikenali sebagai Suria Azmi, wanita ini melahirkan rasa syukur kerana dia dan lima lagi adik beradiknya tidak berdepan dengan masalah sedemikian memandangkan arwah bapanya tidak meninggalkan harta yang banyak.

Arwah bapa Suria meninggal dunia selepas tiga tahun diserang strok.

"Abah meninggal sedikit pun tak tinggalkan harta. Amanah Saham Nasional Berhad (ASB) ada dalam RM50. Tabung Haji tak sampai pun RM100.

"Ada pun cuma tanah Felda yang dah tukar nama pada anak-anak. Motor kereta semua dah dijual masa arwah sakit. Kami anak-anak mencari harta sendiri dengan usaha sendiri.

"Nak harap harta warisan, lagilah tak ada. Arwah atuk cuma penoreh getah estet. Tapi ada baiknya. Tiada harta tiada urusan susah payah. Urusan faraid abah hampir tiada," demikian kongsinya dalam satu hantaran di Facebook, baru-baru ini.

ARTIKEL BERKAITAN: Peguam kongsi senario tak patut berlaku selepas kematian, kubur masih merah dah berebut harta - “Mereka pilih taat isu faraid, tidak bahagian lain”

ARTIKEL BERKAITAN: Songlap duit pencen, tak bahagi harta ikut faraid! Anak saudara dedah makcik kini sakit misteri, saran kembalikan hak waris teraniaya

Menurut wanita berusia 37 tahun itu, arwah bapanya, Azmi Ayub yang meninggal dunia akibat menghidap strok pada 31 Disember 2022 lebih suka mengamalkan cara hidup sederhana.

Tambah Suria, dia dan adik beradiknya lebih diterapkan dengan konsep kekeluargaan dan kesepakatan berbanding dilebihkan dengan gaya hidup mewah.

"Urusan peninggalan arwah cuma baju-baju bundle yang arwah suka beli. Takat RM5 je bajunya... paling mahal pun kami hampir tak jumpa. Abah begitu saja sepanjang hayatnya.

Kita kadang terlalu mencari kekayaan dunia nak wariskan kepada anak-anak tapi kadang-kadang anak-anak tak ingat pun pada kita.

SURIA AZMI

"Tak kaya tak miskin tapi tetap ada makan, rumah tempat berteduh. Anak-anak semua habis sekolah dengan baik, semua bekerja dalam bidang masing-masing.

"Tak ada kereta mahal-mahal, tak ada rumah macam istana tetapi kalau seorang susah, adik beradik datang kerumun. Mak dan abah cukup ajar soal tolong-menolong," kongsinya lagi.

Tidak menyangka hantarannya menjadi tular, Suria yang juga anak keempat daripada enam adik beradik berkata, dia pada mulanya menulis untuk meluahkan rasa rindu kepada arwah bapanya.

Tiga adik beradik lelaki Suria menyambut arwah ayah mereka di dalam liang lahad.

"Saya cuma nak highlight, kita kadang terlalu mencari kekayaan dunia nak wariskan kepada anak-anak tapi kadang-kadang anak-anak tak ingat pun pada kita.

"Banyak saya lihat anak-anak yang berantakan sebab harta selepas ibu ayah meninggal. Tapi arwah ayah selepas dia meninggal, masa mengemas barang-barang arwah, banyak baju-baju bundle saja.

"Bukan sebab arwah miskin tapi dia memang sederhana orangnya. Kami adik beradik diajar sepakat. Soal harta tak ambil pusing. Tapi kalau susah, sama-sama susah dan ambil tahu.

"Sebenarnya itu yang penting. Sifat kekeluargaan dan mengambil berat satu sama lain," akhirinya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

arwah bapa, tiada harta, tanah Felda, berebut harta, adik beradik, urusan faraid, harta pusaka, hidup sederhana, baju bundle

Summary: <b>WANITA</b> tersebut dan adik beradiknya lebih diterapkan dengan konsep kekeluargaan dan kesepakatan berbanding dilebihkan dengan gaya hidup yang mewah.

Arwah bapa Suria meninggal dunia pada 31 Disember tahun lalu.


Suami umur 62 tahun, content creator terus dihina dan disindir hamil anak ketiga - “Ingat dah tak boleh pakai lagi”

MEMILIKI lebih 230,000 pengikut di aplikasi TikTok, content creator Siti Nur Nashrah atau Nashkay pastinya sudah terbiasa berdepan dengan pelbagai komen netizen.

Terbaharu, Nash, 30, yang sedang hamil anak ketiga mendedahkan dia turut menjadi mangsa penghinaan segelintir netizen kerana suaminya kini berusia 62 tahun.

"Wohoo dah mengandung isteri dia. Kuat juga si tua ganyut ni. Ingat dah tak boleh pakai lagi (tak bernafsu). Wah padanlah seri aje isteri atuk ni. Apa tak vitamin A to Z dah masuk. Itulah bertenaga buat TikTok kan.

Antara komen penghinaan yang diterima Nash dan suaminya.

"Dia gunakan atuk ini cari side line income, takut-takut bila mati tak dapat harta kerana si tua ini ada anak, mana mereka nak kasi harta pada gold digger ini kan.

"Kesian tengok si tua ganyut layankan isteri yang cari peluang cari duit sebelum si tua ini mati kan," tulis seorang wanita menerusi Facebook.

Mengulas hal itu, Nash berkata penerimaan masyarakat di laman TikTok jauh berbeza dengan Facebook, namun dia tidak terlalu terkesan dengan penghinaan yang dilemparkan.

Saya memang tak terfikir akan kahwin dengan orang yang jauh lebih berusia.

SITI NUR NASHRAH

"Saya sekarang sedang hamil tujuh bulan setengah. Netizen di Facebook kecam kerana jarak usia 32 tahun antara kami. Komen-komen di TikTok semua okay, masuk Facebook dapat banyak kecaman.

"Saya sebenarnya scroll laju-laju komen di Facebook sebab dah tahu kebanyakannya negatif. Tapi kali ini, ia masuk dalam notification. Saya terbaca. Mula-mula menyirap juga. Tapi saya kena faham, sebab saya yang buat video," ujarnya yang menetap di Kuantan, Pahang.

Bercakap kepada mStar, Nash berkata dia tidak kisah jika ada yang mahu memberi nasihat, namun berharap ia disampaikan dengan beradab dan sopan.

ARTIKEL BERKAITAN: Kerja di kedai makan, tak sangka jumpa jodoh! Wanita ini bahagia kahwin lelaki beza usia 38 tahun... Siap kongsi tip urus suami tua

ARTIKEL BERKAITAN: Nenek Kelantan masih berbisa! Main TikTok terus jumpa jodoh pemuda Sabah pandai mengurut... Bahagia sulam cinta beza usia 35 tahun

"Biasanya kalau nak nasihat, lebih baik mesej secara personal. Kita kena jaga adab dalam menaip. Lepas tu, apa yang anda tonton di media sosial tidaklah menggambarkan keseluruhan hidup saya.

"Dulu mungkin saya meroyan benda macam ni. Tapi sekarang saya banyak ikut perangai suami. Saya jadi matang kerana suami. Dia suruh abaikan perkara negatif. Jadi saya pun abaikan juga," ujarnya yang baru setahun bergelar content creator.

Bercerita tentang dirinya dan suami, Nash berkata dia pada awalnya turut menerima tentangan keluarga dan rakan-rakan.

Namun, pandangan skeptikal mereka berubah selepas mengenali hati budi suaminya sehinggalah mereka mendirikan rumah tangga pada tahun 2011.

Nash bersama keluarganya.

"Awal-awal dulu memang ramai tak sokong. Keluarga pun tak okay pada awalnya. Sama juga dengan kawan-kawan. Mereka kata jarak umur jauh sangat. Tapi lama-lama mereka kenal, mereka semua boleh terima.

"Saya dan suami pada awalnya tak bercinta pun. Kami cuba berkenalan di sebuah acara. Selepas dah berkawan, baru rasa serasi. Saya memang tak terfikir akan kahwin dengan orang yang jauh lebih berusia.

"Sama juga dengan suami. Dia sendiri tak sangka akan kahwin dengan orang yang lebih muda daripadanya. Pada saya, ini semua jodoh ketentuan Allah.

"Cuma kalau nak kahwin dengan pasangan yang jarak umurnya jauh, mental kena kuat. Hati tisu tak boleh. Tapi selagi kita bahagia, pilihan itu betul, teruskan saja," ujarnya lagi.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

suami tua, isteri muda, kikis harta, jodoh, Siti Nur Nashrah

Summary: <b>NASH</b> berkongsi tangkap layar komen-komen netizen yang menghina dia dan suami.

Nash dan suami mempunyai jarak usia 32 tahun.


Mayat ketujuh mangsa tragedi kepala air Jeram Mawar ditemukan

OPERASI mencari dan menyelamat (SAR) mangsa yang masih hilang dalam kejadian kepala air di Jeram Mawar, Kampung Air Putih, Kemaman, menemukan seorang lagi mayat mangsa pada kira-kira PUKUL 7:45 pagi Selasa.

Ini menjadikan kesemuanya tujuh mayat ditemukan setakat ini dan tiga lagi masih hilang.

Difahamkan mayat dipercayai seorang remaja perempuan itu ditemukan di belakang Masjid Dadong.

ARTIKEL BERKAITAN: Perkelahan bertukar tragedi! 2 maut, 8 hilang dalam insiden kepala air

ARTIKEL BERKAITAN: Mayat ketiga, keempat mangsa tragedi kepala air Jeram Mawar ditemukan

Identiti mangsa belum disahkan berikutan pengecaman mayat belum dibuat oleh waris dan masih menunggu pengesahan pihak berkuasa.

Enam mayat yang ditemukan setakat petang semalam sudah disahkan waris serta keluarga mangsa.

Empat mayat ditemukan semalam ialah Karim Abdullah, 39 tahun, Putri Aryana Umaira Karim, 4, Muhammad Haziq Ziqree Karim, 6, dan Putri Nurerina Natasya Karim yang berusia 10 tahun.

Dua mayat pertama ditemukan pada Ahad iaitu, Azizah Eiyi, 40 tahun, dan anaknya, Muhammad Zulqarnain Haikal Karim, 11.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tragedi kepala air, kampung Air Putih, perkelahan bertukar tragedi, Jeram Air Putih

Summary: <b>MAYAT</b> ketujuh ditemukan pada pukul 7:45 pagi Selasa

Operasi SAR disambung semula hari ini. -Foto JBPM Terengganu


Diminta bayar RM780 lepas cuci kereta, wanita menyesal terpengaruh tengok Mercedes berkilat... Tiba-tiba ikut ‘selera’ T20

RAMAI dalam kalangan kita terutama golongan wanita agak kurang berpengalaman tentang selok-belok kenderaan.

Jadi tidak mustahil sekiranya mereka mudah ditipu atau terpedaya ketika berurusan dengan peniaga seorang diri.

Perkara sama nampaknya berlaku kepada seorang TikToker ini apabila dia tergamam setelah mendapat tahu perlu membayar RM780 ketika menghantar kereta untuk dicuci di Pulau Pinang baru-baru ini.

Malah selepas kejadian tersebut, wanita kacukan Melayu, Vietnam, Champa dan Cina itu menjelaskan menerusi video di TikTok bahawa dia takut untuk berkongsi tentang kejadian berkenaan kepada suaminya.

Tangkap layar video yang tular.

"Apabila B40 cuba tiru (gaya hidup) T20 bersihkan kereta," tulisnya pada video berkenaan.

Menurut May Vo Dyakonov, pada mulanya dia menyangka kedai cucian kereta itu menawarkan harga yang sangat berpatutan kerana dia hanya perlu membayar RM78 untuk servis cucian profesional.

"Kali pertama bawa kereta pergi cuci harga RM780. Saya ingat RM78. Pengalaman paling lawak dan memalukan sebab saya biasa-biasa saja (hidup sederhana).

"Setelah diberitahu harga, saya terfikir cajnya sangat murah. Boleh hantar cuci selalu. Tapi selepas saya hulur RM80, pekerja pusat cucian tu cakap harganya ialah tujuh lapang kosong (RM780).

ARTIKEL BERKAITAN: Upah cuci kereta RM10 berubah jadi ‘bayar seikhlas hati’, apa gadis ini buat sampai uncle Bangladesh tukar fikiran?- “Sebenarnya kereta tu tak kotor pun”

ARTIKEL BERKAITAN: Sayangilah kenderaan anda! Ini penjelasan kenapa perlu wax kereta, segera cuci selepas hujan

"Dia berbangsa Cina, cakap bahasa Melayu pun pelat sikit. Jadi saya cakap tu RM80, maksudnya dia kena bagi baki pada saya," katanya menceritakan semula kejadian sambil ketawa.

Kekeliruan itu akhirnya selesai selepas pekerja di premis berkenaan mengulangi harga yang perlu dibayar dalam bahasa Inggeris.

Menjelaskan lanjut, May berkata rupa-rupanya dia kurang jelas mengenai istilah polish dan coating yang ditawarkan kerana menganggap hanya servis cucian biasa.

Video tersebut meraih perhatian netizen kerana terhibur mendengar celoteh May tentang pengalamannya itu.

Bahagian kereta yang calar.

Namun rata-ratanya turut mengakui caj RM780 itu merupakan kadar biasa untuk jenis cucian secara profesional.

Bagaimanapun terdapat juga netizen yang beranggapan bahawa wanita itu menjadi mangsa scam pusat cucian kereta.

Enggan membiarkan ia terus menjadi persepsi tidak tepat, May kemudiannya tampil dengan video lain bagi menjelaskan tentang kronologi insiden berkenaan.

Saya beritahu kereta ada kesan calar di bahagian depan, belakang, kanan dan kiri... jadi saya nak bersihkan seluruh kereta.

MAY VO

Kata May, sewaktu menunggu giliran untuk mencuci kereta, dia memerhatikan sebuah kereta jenama Mercedes yang sudah dicuci kelihatan sangat berkilat dan cantik seperti kereta baharu.

"Sewaktu tibanya giliran, saya beritahu nak basuh kereta sampai bersih, wangi luar dan dalam. Saya ada beritahu nak basuh karpet dalam kereta sebab ada air sotong tumpah... bau busuk.

"Saya juga beritahu kereta ada kesan calar di bahagian depan, belakang, kanan dan kiri... jadi saya nak bersihkan seluruh kereta.

May menjelaskan spekulasi dibuat oleh netizen.

"Pada masa itu saya ada ternampak papan iklan di kedai itu menyatakan mereka menyediakan perkhidmatan cuci kereta, coating dan polish. Jadi saya minta dia buat semua khidmat yang ditawarkan tanpa tanya harga," ujarnya.

Menurut wanita ini, keseluruhan servis yang dimintanya memakan masa sekitar tujuh jam.

Untuk rekod, video pertama dimuat naik May meraih lebih 1.4 juta jumlah tontonan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

cuci kereta mahal, servis coating dan polish kereta, TikToker Malaysia, wanita Vietnam Pulau Pinang

Summary: <b>WANITA</b> ini sangat terkejut apabila mendengar kadar caj yang perlu dibayar selepas mencuci kereta.

Mai tersalah dengar sebutan harga caj dikenakan ketika mencuci kereta.


Pengantin, ‘bridesmaid’ membatu atas pelamin... Juruvideo hidupkan semula trend lama sebelum generasi TikTok... Kelip mata pun tak boleh!

fotografi majlis perkahwinan, Mannequin Challenge, juruvideo perkahwinan, Harlem Shake

Summary: <b>HAIKAL</b> cuba menyuntik kelainan dalam menghasilkan video perkahwinan.

Juruvideo ini cuba menghidupkan semula trend lama kepada pasangan pengantin masa kini.


Dagu warga emas terhiris bergelut dengan perompak berparang, polis buru suspek

SEORANG wanita berusia 50an dilibas oleh perompak bersenjatakan parang yang memecah masuk rumahnya pada siang hari di Felda Air Tawar 4, Kota Tinggi, Johor.

Ketua Polis Daerah Kota Tinggi Superintendan Hussin Zamora berkata polis menerima laporan berhubung kejadian rompakan di mana mangsa mengalami kecederaan, kira-kira jam 3.30 petang Ahad.

“Mangsa sedang tidur di dalam biliknya apabila suspek bertopeng yang bersenjatakan parang memecah masuk rumahnya kira-kira jam 12.40 tengah hari,” katanya.

“Suspek cuba menekup muka mangsa sehingga menyebabkan wanita itu terjatuh ke lantai akibat berlaku pergelutan.

"Kedua-duanya kemudian bergelut dan suspek tiba-tiba melibas mangsa dengan parang sehingga menyebabkan dagunya terhiris,” katanya dalam satu kenyataan pada Isnin.

Tambahnya, suspek kemudian meragut seutas rantai tangan emas yang dipakai mangsa sebelum melarikan diri dari tempat kejadian.

Mangsa yang kini stabil mengalami kerugian kira-kira RM3,000.

Kes disiasat mengikut Seksyen 394 Kanun Keseksaan.

Beliau meminta mereka yang mempunyai maklumat berhubung kejadian itu menghubungi polis Kota Tinggi di talian 07-8831222 atau membuat laporan di balai polis berhampiran.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

rompak warga emas, libas guna parang, penyamun bertopeng

Summary: <b>MANGSA</b> rompakan mengalami kerugian sehingga RM3,000 dan mengalami kecederaan di bahagian dagu.

Suspek yang menetak wanita tersebut kini sedang diburu pihak polis. -Gambar hiasan


“Siapa nak kahwin dengan saya?” - Inspektor Sheila cari calon suami di FB, netizen seram fikir nasib lelaki bertuah

NAMA Inspektor Sheila menjadi topik hangat dalam kalangan netizen selepas video dia menghina anggota bawahan serta mengugut wanita warga emas tular di media sosial.

Namun kini pegawai polis itu melalui hantaran di Facebook sekali lagi menjadi buah mulut ramai apabila menyatakan hasrat untuk mencari pasangan hidup dan mendirikan rumah tangga.

Dalam hantaran tersebut, Sheila menetapkan beberapa syarat untuk golongan lelaki yang berminat menjadi teman hidupnya.

Malah dia mengalu-alukan secara terbuka sekiranya ada jejaka yang sudi untuk keluar temu janji dengannya bagi mencari keserasian.

Inspektor Sheila mencari jodoh melalui hantaran di halaman Facebook.

“Ada sesiapa di sini yang nak berkahwin dengan saya? Beritahu saya di bahagian komen untuk keluar berjanji temu terlebih dahulu bagi mengenali satu sama lain.

“Lelaki itu perlu melepasi semua syarat yang saya tetapkan. Seterusnya berjumpa dengan ayah saya untuk meminta persetujuan dan restu daripadanya,” katanya.

Dalam hantaran sama, Sheila juga menitipkan pesanan dengan menekankan bahawa dia mahukan seorang lelaki bujang dan terbuka kepada semua kaum.

ARTIKEL BERKAITAN: Jurusolek Nurul Shukor berani tunjal kepala Inspektor Sheila... Dia mesra, boleh bergurau

ARTIKEL BERKAITAN: Inspektor Sheila mengaku tidak bersalah mengugut, aib kehormatan orang awam

Ujar Sheila lagi, dia juga tidak meletakkan kriteria tertentu tentang umur, agama serta kerjaya.

“Semua orang boleh cuba. Jadi, tunggu apa lagi? Tulis ‘ya’ dalam ruangan komen,” katanya.

Hantaran tersebut menjadi tular dan menarik perhatian netizen.

Rata-ratanya mengucapkan selamat maju jaya untuknya mencari jodoh.

Ada juga beberapa individu yang berani mencuba nasib dan meninggalkan komen ‘ya’ di dalam hantaran tersebut.

Sheila mengaku tidak bersalah atas ketiga-tiga pertuduhan dan diikat jamin RM5,000.

Namun dalam masa sama ada juga sebilangan netizen secara sinis bimbang tentang nasib yang bakal dilalui lelaki bertuah itu nanti.

Ia dipercayai merujuk kepada sikap Sheila yang tegas dan kasar seperti yang ditonton di media sosial sebelum ini.

"Lans koperal boleh ke nak cuba? Pangkat saya lebih rendah.

"Seram siapa jadi suami dia tu, dapat isteri garang. Harap ada yang sudi.

"Semoga Tuhan selamatkan lelaki yang memenangi hatinya. Dan kepada lelaki yang berjaya, apa yang anda fikirkan kawan? Anda memintanya!" demikian tulis beberapa netizen.

Sebelum ini, Sheila atau nama sebenarnya S.Sheila Sharon, 35, didakwa di Mahkamah Majistret Selayang bagi pertuduhan mengaibkan kehormatan seorang anggota polis berpangkat lans koperal.

Untuk itu Sheila didakwa mengikut Seksyen 509 Kanun Keseksaan.

Sementara itu Sheila didakwa atas dua lagi pertuduhan iaitu mengugut seorang wanita dan menghina kesopanan seorang lelaki.

Bagi kesalahan itu, dia didakwa mengikut Seksyen 509 Kanun Keseksaan dan Seksyen 506 kanun sama yang boleh dipenjara dua tahun dengan denda atau kedua-duanya.

Dia mengaku tidak bersalah atas ketiga-tiga pertuduhan dan diikat jamin RM5,000 dengan seorang penjamin.

Mahkamah menetapkan 7 Ogos ini untuk sebutan semula kes.

Sehubungan itu Polis Diraja Malaysia (PDRM) mengenakan tindakan tatatertib terhadapnya termasuk digantung tugas.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Inspektor Sheila, pegawai polis tular, Sheila cari jodoh, hina lans koperal

Summary: <b>INSPEKTOR</b> Sheila mencuba nasib dengan memuat naik hantaran di laman Facebook, mencari teman hidup untuk mendirikan rumah tangga.

Inspektor Sheila kini mencari lelaki bujang untuk dijadikan suami.


12 tahun macam tak ada fungsi, suami insaf dan berubah tapi isteri dah tawar hati - “Hari Arafah aku doa dia dapat perempuan lain”

JIKA dilihat perkongsian segelintir individu di media sosial mengenai masalah rumah tangga, boleh dikatakan antara faktor terbesar yang mendorong kepada penceraian adalah disebabkan kes curang dan kewangan.

Namun berbeza pula dengan kisah yang dikongsikan oleh seorang wanita ini.

Menerusi coretan luahannya, dia mendedahkan perkahwinannya dengan suami mulai pudar sehingga dia terdetik untuk mengakhiri hubungan yang dibina sejak 12 tahun lalu dek kerana pasangannya terlalu 'introvert'.

"Sejak kahwin, laki aku orangnya introvert. Aku je yang asyik bercerita, initiate nak buat apa-apa, buat-buat happy and all.

"Dari segala hal termasuk nak bersalin mana, kenapa, confinement lady, anak nak sekolah mana, bayar bulanan anak berapa, semua. Aku cari, aku decide.

Wanita tersebut penat kerana banyak memainkan peranan dalam urusan rumah tangga. -Gambar hiasan

"Dari mulut dia hanya 'apa yang terbaik untuk aku'. Macam baikkan? In fact dulu aku pun rasa macam tu. Bila anak makin besar, aku macam tersedar.

"Selama ini aku penat sangat-sangat berseorangan, hantar anak sekolah, ambil anak, fikir nak bagi makan apa, nak hantar tuition mana dan kenapa, harga, berapa semua atas kepala aku," luahnya.

Tambah ibu kepada empat cahaya mata itu, suaminya tidak pernah culas memberikan nafkah untuk menampung segala perbelanjaan yang diperlukan.

ARTIKEL BERKAITAN: Suami penyayang, lengkap kriteria idaman wanita... tapi kisah hitam menghantui, isteri masih trauma pernah dicurangi

ARTIKEL BERKAITAN: Suami sedap ‘makan luar’ tewas tengok air mata isteri, menyesal daftar akaun Litmatch - “Bukan senang tinggalkan semua ni”

Namun wanita tersebut menambah, sikap pasif suaminya itu makin membuatkan dirinya tawar hati.

"Semuanya berjalan atas dasar dia ayah, aku mak. Sibuk dan connect (berhubung) sebab anak-anak. So bila anak makin besar, nak connect apa sangat kan?

"Slowly dah tak connected. Macam dah tak hairan. Jauh dan tak hairan. Masuk tahun ke-12, aku rasa hambar dan mampu hidup seorang.

"So aku mulalah berbincang, aku dah tak nak dan silalah pergi. Dia tak nak. Minta cerai, tak nak juga dia bercerai. Dia cakap nak jadi macam yang aku nak," luah wanita tersebut.

Kerosakan telah berlaku... boleh perbaiki cuma perlukan masa dan usaha. Tapi semuanya akan kelihatan palsu pada mata si isteri.

NETIZEN

Katanya lagi, sejak dia berterus terang, suaminya menunjukkan perubahan sepenuhnya dan mula cuba mengambil alih peranan yang digalasnya selama ini.

"Aku ni dah hidup atas kaki sendiri selama 12 tahun. Tiba-tiba dia ada, dia care, rasa awkward sangat. Aku tak reti, rimas dan pelik.

"Tiba-tiba dia nak ada dalam group sekolah anak. Tiba-tiba dia sibuk tanya ada homework apa. Rimas dan aku tak rasa cinta. Rasa macam 'dulu aku menangis for help, dia tak pernah nak tolong'.

"Aku mengamuk depressed uruskan semua benda, mana dia? Sekarang aku dah tawar hati," luahnya.

Wanita tersebut berkata, dirinya kini sudah nekad untuk berpisah sehingga sampai satu tahap, dia meminta pandangan peguam untuk menuntut fasakh.

Sebahagian daripada komen netizen terhadap perkongsian wanita berkenaan.

"Untuk fasakh bukan senang-senang. In fact dia tak jahat. Cuma menyakitkan mata dan slow grower. Nak betulkan keadaan, aku tak rasa apa-apa dah.

"Masa hari Arafah, aku doa dia dapat perempuan lain je dan perkahwinan kami terhenti. Aku tak larat.

"Tolonglah jangan suruh aku berlapang dada dah ke apa. 12 tahun dah. Tolong..." akhirinya.

Luahan wanita tersebut dikongsikan oleh seorang individu di grup Facebook B40 Buat Perangan Apa Harini yang sehingga kini meraih 264 shares.

Sementara itu di ruangan komen, rata-rata warga maya meluahkan rasa simpati dan seakan-akan dapat menyelami perasaan wanita tersebut yang 'kepenatan' dek sikap suami.

"Kalau aku jadi dia pun aku penat. Kesian kalau biarkan isteri terkontang-kanting sendiri.

"Kerosakan telah berlaku... boleh perbaiki cuma perlukan masa dan usaha. Tapi semuanya akan kelihatan palsu pada mata si isteri. Moga Tuhan beri jalan terbaik untuk mereka.

"Dalam hal ini tak boleh salahkan suami je. Sebenarnya kita ada silap juga. Isteri tunjuk mampu buat semua, suami pula kalau tak suruh, memang tak buat. Jadi, berkomunikasilah," demikian antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

suami introvert, isteri tawar hati, doa Hari Arafah, masalah rumah tangga, suami pasif, isteri berdikari

Summary: <b>WANITA</b> tersebut terlalu penat kerana dibiarkan terkontang-kanting menguruskan rumah tangga bersendirian.

Gara-gara sikap intorvert suami, seorang wanita mengakui tawar hati dengan perkahwinannya. -Gambar hiasan


Youtuber tinggal ibu, berkorban demi misi bantuan 17 hari di Afrika... Rasa insaf tengok kanak-kanak rebut makanan

misi bantu warga Afrika, raya di perantauan, masak dapur kayu, MyFundAction, Marbitter

Summary: <b>MAR</b> menyertai misi bantuan untuk rakyat Afrika yang susah sambil memberikan kesedaran kepada rakyat Malaysia.

Mar tidak beraya bersama ibunya kerana menyertai misi bantuan kemanusiaan di Afrika.


Geram tengok pokok sihat, buah gemuk! Wanita kongsi cara DIY racun serangga, baja guna minuman kultur

MENANAM pokok buah di kawasan rumah merupakan satu terapi dan hobi yang menyeronokkan.

Namun, hasil tuaian yang kurang memberangsangkan akibat buah tidak manis atau buruk dimakan ulat antara penyebab ramai 'patah semangat' untuk terus bercucuk tanam.

Bagaimanapun, terdapat dua jenis cecair semburan baja dan racun boleh dibuat sendiri (DIY) supaya pokok jambu menghasilkan buah yang lebih elok dan lebat.

Kaedah bancuhan baja dan racun tersebut dikongsikan oleh Sasya Arisya di grup Berkebun D Rumah setelah dipraktikkan sendiri di rumahnya.

Dua jenis air semburan untuk pokok buah adalah:

1. Semburan elak serangga perosak atau lalat buah

Bahan diperlukan:

1. 100ml (mililiter) air tembakau

2. 3ml cuka kayu

3. 5ml sabun pencuci pinggan (semua jenama)

4. Botol semburan (spray)

5. Penyukat (Guna penutup ubat)

Buah jambu kelihatan lebih besar setelah disembur air baja yang dibuat oleh Sasya.

Cara bancuhan:

a. Campur semua bahan sehingga sebati kemudian boleh terus digunakan.

b. Sembur pada pokok, daun atau serangga.

c. Lebih disarankan sembur waktu petang selepas jam 6 atau malam kerana serangga aktif pada waktu malam.

2. Air baja Yakult (minuman kultur)

Ia merupakan hormon untuk pokok berbuah lebat malah semburan ini sesuai untuk semua jenis tanaman.

Bahan diperlukan:

1. Dua biji telur

2. Satu botol air jenama Yakult

3. Satu botol kosong

Semburan air baja diperbuat daripada telur dan Yakult boleh digunakan untuk tanaman di rumah.

Cara bancuhan:

a. Pecahkan telur kemudian masukkan ke dalam botol kosong menggunakan corong. Masukkan sebotol air Yakult.

b. Tutup botol dan goncang hingga sebati.

c. Biarkan air diperap selama seminggu.

d. Simpan di tempat bersuhu bilik, elakkan terkena cahaya matahari.

Untuk buat semburan ke pokok, bancuh dua hingga tiga sudu besar air baja dan campur dengan 20 liter air.

Untuk siraman ke tanah, bancuh lima sudu besar air baja bersama 20 liter air.

Siram atau sembur pada tanaman waktu pagi dan petang. Seminggu sekali juga sudah memadai.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

semburan baja, racun semburan organik, elak serangga, tip buah manis, cara pokok subur

Summary: <b>TERDAPAT</b> dua jenis semburan boleh digunakan untuk menjadikan pokok buah lebih manis.

{\"image_path\":\"uploads\\/images\\/2023\\/06\\/28\\/2147577.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":827,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Jambu air yang disembur baja dan racun DIY berbuah dengan baik dan tidak diganggu ulat.\",\"image_count\":3}


Gatal sampai tergaru-garu ketika bersenam mungkin sebab anda terkena Runner's Itch... Ini 4 puncanya!

RAMAI orang menghabiskan masa di luar dengan menjalankan aktiviti seperti bersenam dan bersukan.

Bagi mereka yang meminati aktiviti luar, tiada yang lebih baik selain berlari sambil menghirup udara segar serta menikmati cahaya matahari.

Namun, bagi individu yang kerap bersenam pastinya mereka pernah terasa gatal pada bahagian kaki, perut, lengan atau leher sewaktu melakukan aktiviti seperti larian.

Masalah ini dikenali sebagai Runner’s Itch, yang mana sedikit sebanyak menimbulkan rasa tidak selesa dan secara tidak langsung mengganggu aktiviti senaman anda.

Malahan rasa gatal tersebut kadangkala menjadi keterlaluan sehingga ada yang terpaksa menghentikan sesi senaman dengan serta merta.

Menurut portal healthnews, terdapat empat faktor yang dikaitkan dengan Runner’s Itch yang mana penghidap mengalami rasa gatal-gatal sewaktu bersenam.

1. Kulit sensitif

Rasa gatal tersebut biasanya disebabkan kesan alergik terhadap bahan pencuci yang digunakan untuk mencuci fabrik pakaian sukan itu sendiri.

Kesan alergik biasanya tidak terlalu ketara tetapi ia boleh menjadi parah sekiranya bercampur dengan peluh menyebabkan rasa gatal.

Selain itu, kulit yang kering akan mudah menyebabkan anda berasa gatal semasa berpeluh.

Dinasihatkan untuk menyapu losyen atau pelembab sebelum sesi senaman serta memakai pakaian berasaskan fabrik yang menyerap peluh dengan baik.

2. Rehat yang terlalu lama

Berehat daripada bersukan atau bersenam dalam tempoh masa lama boleh menyebabkan Runner's Itch terjadi.

Ia disebabkan oleh kapilari dan arteri mengembang dan menghasilkan deria rasa yang diterjemahkan oleh otak sebagai rasa gatal.

Namun masalah ini akan beransur pulih seiring dengan peningkatan tahap stamina anda.

Sesetengah individu akan menggunakan anesthetic numbing spray untuk mengurangkan rasa gatal.

3. Exercise-Induced Urticaria (Urtikaria akibat senaman)

Anda boleh mengenal pasti urtikaria apabila rasa gatal tersebut disusuli dengan ruam atau bengkak pada permukaan kulit.

Tindak balas alergik ini adalah disebabkan keadaan yang terlalu panas atau sejuk dan juga berpeluh.

Selain simptom-simptom di atas, kebiasaannya keadaan tersebut tidak membawa masalah yang serius seperti anafilaksis (alahan serius).

Salah satu cara untuk mengatasinya ialah dengan memakai pakaian yang bersesuaian dengan cuaca atau suhu bilik.

4. Perembesan histamin

Histamin ialah sebatian dalam badan yang dilepaskan sebagai sebahagian daripada tindak balas kepada alergen (alahan) atau kecederaan, sebagai cara badan melindungi dirinya.

Bagaimanapun, badan boleh bertindak balas secara berlebihan, membawa kepada keperluan kita untuk rawatan antihistamin.

Di samping itu, didapati bahawa badan kita melepaskan histamin dalam otot rangka semasa senaman untuk membantu melawan keletihan.

Ini adalah tindak balas senaman, bukan tindak balas alahan.

Tindak balas histamin senaman ini dijelaskan dalam kajian Journal of Exercise and Sport Sciences Reviews pada 2017, di mana mereka mengkaji peranan histamin dalam senaman.

Dengan pelepasan histamin, saluran darah mengembang (terbuka), dinding kapilari menjadi telap (boleh bocor), dan terdapat keradangan, yang semuanya menyumbang kepada rasa gatal-gatal.

Walaupun masalah gatal mengganggu sesi senaman anda, jangan biarkan ia menjadi penghalang kepada usaha untuk menjalani gaya hidup yang lebih sihat.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Runner's itch, gatal pada kulit, masalah bersenam, gatal ketika bersukan, gatal bersenam

Summary: <b>TERDAPAT</b> empat faktor yang menyebabkan rasa gatal-gatal pada kulit ketika bersenam.

Runner's Itch boleh terjadi kepada mereka yang sudah lama tidak bersenam.


Ambil tahu ganjaran, kedahsyatan doa Hari Arafah! Rugi jika waktu wukuf dibiar berlalu tanpa beribadat, mohon keampunan

MENJELANG Hari Raya Aidiladha, waktu yang paling ditunggu-tunggu oleh seluruh umat Islam adalah waktu wukuf di Arafah.

Mana tidaknya, waktu wukuf merupakan waktu terbaik dan paling mustajab untuk umat Islam berdoa.

Ini berpandukan kepada hadis daripada Nabi Muhammad SAW yang bermaksud: Sebaik-baik doa ialah doa yang dibaca pada hari Arafah. (Hadis diriwayatkan oleh Malik).

Menurut halaman Facebook Tabung Haji, tarikh umat Islam yang mengerjakan ibadat haji berwukuf di Padang Arafah bagi tahun 2023 adalah pada 27 Jun.

Tarikh tersebut jatuh pada hari Selasa dan seharusnya umat Islam khususnya di Malaysia mengambil peluang ini untuk berdoa pada waktu tersebut serta melakukan sebanyak mungkin ibadat.

Waktu wukuf bermula kira-kira jam 12.30 tengah hari (waktu Arab Saudi) iaitu sekitar jam 5.30 petang waktu Malaysia.

Sebagaimana kita ketahui bulan Zulhijjah merupakan antara bulan paling istimewa bagi umat Islam.

Umat Islam lain yang tidak melakukan ibadah haji digalakkan untuk berpuasa Hari Arafah pada 9 Zulhijjah. -Gambar hiasan AFP

Menerusi halaman Facebook Pejabat Mufti Wilayah Persekutuan, terdapat banyak kelebihan boleh diperoleh pada bulan ini yang tidak dijumpai pada bulan-bulan lain.

Berikut adalah keistimewaan Hari Arafah yang pada setiap 9 Zulhijjah dan sama-samalah kita manfaatkan peluang ini untuk meraih ganjaran yang telah dijanjikan Allah.

1. Sebahagian daripada rukun haji

Hari Arafah adalah penting kerana ia merupakan sebahagian daripada rukun haji.

Ibadah ini juga sangat signifikan dan adalah puncak haji di mana berkumpulnya jutaan jemaah dari segenap pelosok dunia.

Daripada Abdulrahman bin Ya’mur, bahawa Nabi Muhammad SAW bersabda: Maksudnya: Haji adalah Arafah. (Riwayat al-Tirmizi (814))

2. Hari kesempurnaan agama

Di Arafah, Rasulullah telah menyampaikan khutbah wada’ atau khutbah perpisahan.

Ia digelar ‘perpisahan’ kerana tidak lama setelah menyampaikan khutbah tersebut, baginda pun wafat.

Pada ketika itu, telah turunnya surah al-Maa’idah ayat ke-3 sebagai pernyataan telah sempurna dan lengkapnya ajaran Islam yang disampaikan Allah SWT melalui Rasulullah SAW:

Maksudnya: Pada hari ini telah Ku-sempurnakan untuk kamu agamamu dan telah Ku-cukupkan kepadamu nikmat-Ku dan telah Ku-redai Islam itu menjadi agama bagimu. (Al-Maa’idah: Ayat 3)

3. Hari Arafah adalah hari raya buat umat Islam

Daripada Uqbah Amir RA, bahawa Rasulullah SAW bersabda:

Maksudnya: Hari Arafah, hari Korban serta hari-hari Tasyriq (11, 12 dan 13 Zulhijjah) adalah hari raya kita orang Islam dan ia adalah hari makan dan minum. (Riwayat Abu Daud (20660), Tirmizi (704) dan al-Nasa’ie (2954)

4. Hari Arafah adalah hari penyaksian

Turut digelar sebagai hari penyaksian kerana pada hari tersebut, Allah mengambil perjanjian setia daripada zuriat Nabi Adam.

Sebagaimana sabda Rasulullah SAW maksudnya: Sesungguhnya Allah telah mengambil perjanjian setia di Arafah daripada zuriat yang berada dalam tulang belakang Nabi Adam, dan mengeluarkan zuriat itu di hadapannya seperti biji-bijian, kemudian Allah berkata kepada mereka dengan firmanNya, “Bukankah Aku Tuhan kamu?

Mereka menjawab: Benar (Engkaulah Tuhan kami) kami menjadi saksi”, yang demikian itu supaya kamu tidak berkata pada hari kiamat kelak: “Sesungguhnya kami adalah lalai (tidak diberi peringatan) tentang (hakikat tauhid) ini.

5. Kedahsyatan doa pada hari Arafah

Bukit Arafah dikenali sebagai tempat berdoa paling mustajab dan di situlah Nabi Muhammad SAW mengambil masa yang sangat lama untuk berdoa.

Menurut sumber, ada juga pendapat lain mengaitkan wukuf dengan wahyu yang diterima Nabi Ibrahim agar menyembelih anaknya, Nabi Ismail.

Daripada Abdullah bin ‘Amr, bahawa Nabi SAW bersabda.

Maksudnya: Sebaik-baik doa adalah doa pada hari Arafah. (Riwayat al-Tirmizi (3509))

Hari Arafah adalah hari pelepasan dari api neraka kerana pada hari ini keampunan dari Allah terbuka luas. -Gambar hiasan AFP

6. Ganjaran puasa Arafah

Berpuasa pada Hari Arafah adalah sunat bagi mereka yang tidak mengerjakan haji.

Ia adalah peluang keemasan bagi membersihkan diri daripada dosa yang telah dilakukan kerana ganjaran puasa pada hari tersebut menghapuskan dosa setahun sebelum dan selepas.

Daripada Abi Qatadah RA, bahawa Rasulullah SAW bersabda apabila ditanya tentang puasa pada hari Arafah.

Maksudnya: Puasa pada hari tersebut akan menghapuskan dosa setahun yang lalu dan akan datang. (Riwayat Muslim (1977))

7. Merupakan hari keampunan

Hari Arafah adalah hari pelepasan dari api neraka kerana pada hari ini keampunan dari Allah terbuka luas.

Gunakan peluang pada Hari Arafah untuk bertaubat dan memohon keampunan sebanyak-banyaknya.

Daripada Aisyah RA, bahawa Nabi SAW bersabda.

Maksudnya: Tidak ada satu hari yang lebih banyak dibebaskan hamba-Nya daripada api neraka melainkan pada hari Arafah. (Riwayat Muslim (2402))

***Bagi umat Islam yang tidak mengerjakan ibadah haji, ambil peluang dan kelebihan hari wukuf di Arafah ini untuk berdoa di tempat masing-masing.

Bagaimanapun, tiada dalil khusus had tempoh masa atau jam tertentu untuk berdoa sepanjang tempoh waktu berwukuf ini.

Selain meminta keampunan daripada Allah, ia merupakan waktu paling dekat untuk berdoa agar dimakbulkan.

Berikut adalah lima amalan lain yang dianjurkan pada hari Arafah:

a. Menggandakan zikir

b. Perbanyakkan sedekah

c. Gandakan amal ibadah

d. Perbanyakkan doa

e. Perbanyakkan istighfar

Dengan pelbagai keistimewaan ini, kita dianjurkan supaya memperbanyakkan amal soleh dan bertaubat kepada Allah.

Maka, rebutlah peluang dengan memperbanyakkan ibadah pada bulan Zulhijjah ini.

Semoga Allah memberi kita kekuatan dan kemudahan agar dapat melaksanakan amalan dengan tekun dan istiqamah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

waktu mustajab doa, waktu wukuf Malaysia, doa wukuf, amalan Hari Arafah, ibadah Haji, Hari Raya Korban, 9 Zulhijjah

Summary: <b>TERDAPAT</b> banyak amalan boleh dilakukan supaya kita peroleh ganjaran pahala berganda pada waktu wukuf.

Waktu wukuf di Arafah merupakan waktu paling mustajab untuk umat Islam berdoa dan memohon keampunan. -Gambar hiasan AFP


Rasa dah sedap tapi liat, rupanya salah potong! Mari belajar cara hiris daging dengan betul, baru senang nak masak

DAGING yang liat dan susah dikunyah boleh menyebabkan kita hilang selera makan walaupun ia dimasak dengan begitu sedap.

Tidak lain tidak bukan salah satu punca daging menjadi liat selepas dimasak adalah disebabkan teknik memotong daging yang salah.

Menurut portal hellodoktor, daging merupakan otot yang terdiri daripada gabungan gentian serat.

Gentian otot ini pula disatukan melalui tisu penghubung seperti kolagen dan juga elastin.

Memotong daging ketika masih beku lebih mudah.

Otot yang paling banyak bergerak, seperti pada bahagian paha atau bahu haiwan akan menghasilkan lebih banyak tisu penghubung dan gentian otot yang kasar.

Ia menjadikan daging di kawasan tersebut lebih liat dan perlu dimasak dengan menggunakan air seperti direbus.

Cara memotong yang betul amat penting agar daging cepat disediakan dan tidak liat setelah dimasak.

Berikut adalah dua saranan cara memotong daging yang betul:

1. Bekukan daging terlebih dahulu

Daging separa beku sebenarnya lebih mudah untuk dihiris.

Ia berikutan air dalam daging membeku dan mengkristal, menjadikannya lebih berstruktur (keras).

2. Potong daging melawan urat

Sebelum memotong lihat arah serat otot daging terlebih dahulu.

Jika arah serat otot memanjang, maka anda perlu memotong atau menghiris daging tersebut secara menegak dan begitulah sebaliknya.

Cara ini amat penting, lebih-lebih lagi untuk bahagian daging yang agak liat.

Ia boleh membantu daging untuk menjadi lebih empuk setelah siap dimasak nanti.

Warna putih bergaris merupakan urat daging.

Bagi mereka yang baru berjinak-jinak masuk ke dapur mungkin masih keliru untuk melihat arah urat pada daging.

Namun alah bisa tegal biasa, lama kelamaan pasti anda menjadi mahir dalam menentukan arah urat sebelum memotong.

Selain itu anda juga perlu tahu jenis atau bahagian daging yang sesuai dengan hidangan kerana ia juga salah satu faktor mempengaruhi hasil masakan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

urat daging, cara potong daging, daging korban, Hari Raya Korban, tip memasak

Summary: <b>ADA</b> cara yang betul untuk memotong daging supaya tidak menjadi liat.

Ada cara mudah untuk memastikan daging senang dipotong dan lembut ketika dimakan.


Sangat bermanfaat, senang hati akhirnya dapat petua cuci papan pemotong... Sental guna 4 bahan di dapur je!

PAPAN pemotong merupakan salah satu perkakas dapur yang cukup penting bagi proses penyediaan makanan.

Tidak kira sama ada jenis kayu atau plastik, papan pemotong akan berubah warna jika ia kerap digunakan.

Kebiasaannya ia akan meninggalkan kesan kotoran berwarna kuning dan hitam, tentu sekali ia 'menyakitkan' mata.

Papan pemotong yang kotor boleh dicuci menggunakan bahan di rumah.

Tapi kini anda tidak perlu risau kerana papan pemotong kesayangan dapat diselamatkan dengan teknik cucian yang betul.

Hanya menggunakan empat bahan yang ada di dapur, pengguna TikTok dengan akaun momihood berkongsi video kaedah mencuci papan pemotong agar kembali bersih dan cantik dipandang.

Bahan-bahan:

1. Limau nipis

2. Baking soda

3. Cuka putih

4. Garam

Baking soda dan cuka putih boleh digunakan untuk mencuci papan pemotong.

Langkah-langkah:

1. Bilas dengan air kemudian taburkan garam pada papan lalu ratakan pada seluruh permukaan.

2. Tabur baking soda lalu gosok seluruh permukaan papan.

3. Tuang cuka putih yang biasanya digunakan untuk masakan.

4. Untuk lebih efektif, gunakan limau nipis bag menanggalkan kotoran serta bau pada papan.

5. Bilas menggunakan air panas apabila warna hitam sudah tertanggal ketika menggosok.

Dalam video ditunjukkan, kotoran hitam pada papan pemotong yang kotor berjaya ditanggalkan.

Kaedah ini bukan sahaja berhasil, malah boleh menjimatkan wang kerana tidak perlu membeli papan yang baharu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

papan pemotong, cuci papan potong, bersihkan papan pemotong, tanggalkan kotoran degil

Summary: <b>TERDAPAT</b> kaedah mudah untuk mencuci papan pemotong supaya kelihatan lebih bersih.

Kotoran degil pada papan pemotong boleh ditanggalkan menggunakan bahan di rumah.


Semak 5 simptom ini, anda mungkin ada nomofobia jika langsung tak boleh berenggang dengan telefon pintar

TELEFON pintar kini bukan lagi sekadar alat komunikasi tetapi keperluan dalam dunia serba moden ini.

Malah, ia boleh menjadi peranti yang membantu menyelamatkan nyawa terutama ketika berlakunya bencana atau kecemasan di sekeliling kita.

Namun, tanpa kita sedari, penggunaan secara berlebihan boleh menyebabkan berlakunya ketagihan telefon bimbit.

Menurut Dr Ahmad Samhan di Twitter, ketagihan ini kadangkala dikenali sebagai nomofobia (takut hidup tanpa telefon bimbit) iaitu singkatan bagi no-mobile phone-phobia.

Bagi mengelakkan kesan negatif di masa hadapan, Dr Samhan menyenaraikan lima petanda yang boleh dijadikan panduan untuk dinilai semula oleh kita.

Manusia bergantung pada telefon menyebabkan ramai tidak mempunyai interaksi langsung dengan orang lain.

Tanda-tanda ketagihan telefon seperti:

1. Bermasalah menyelesaikan tugas di tempat kerja atau di rumah

Sekiranya anda berasa tugasan di rumah tidak dapat diselesaikan pada waktunya atau bekerja terlebih waktu ditetapkan, anda berkemungkinan menghidapi nomophobia.

Ia mungkin disebabkan anda banyak menghabiskan masa dengan berbual di aplikasi WhatsApp, atau bermain permainan video di telefon.

2. Mengasingkan diri daripada keluarga dan rakan-rakan

Anda terasa bahawa kehidupan sosial semakin teruk?

Jika melepak bersama kawan, anda sering tertinggal topik perbualan kerana kerap menggunakan telefon bimbit?

Ada rakan atau ahli keluarga menyatakan kebimbangan mengenai penggunaan telefon anda?

Kesemua ini membawa maksud bahawa anda telah mengasingkan diri daripada dunia sebenar.

Seorang nomofobia bimbang ketinggalan sebarang berita atau mesej sehingga membuatkan mereka tidak boleh tidur.

3. Menyembunyikan penggunaan telefon bimbit

Jika anda pernah menyelinap keluar ke tempat lain semata-mata untuk menggunakan telefon, atau menyembunyikan penggunaan telefon pintar daripada majikan dan keluarga, ini tanda anda mengalami ketagihan.

Seseorang yang 'obses' menggunakan telefon juga akan berasa jengkel atau naik angin sekiranya diganggu semasa menggunakan telefon.

4. Berasa takut jika ketinggalan

Tidak senang jika ketinggalan sebarang berita atau maklumat penting atau anda sering bangun malam hanya untuk memeriksa telefon juga merupakan tanda-tanda ketagihan telefon pintar.

5. Rasa takut, cemas atau panik jika tertinggal telefon

Anda akan berasa cemas atau panik jika telefon tidak berada bersama anda setiap masa.

Anda juga akan berasa hal yang sama sekiranya bateri telefon semakin berkurangan atau tidak dapat dihidupkan.

Jika mempunyai semua petanda di atas, ketahuilah anda mempunyai ketagihan dengan telefon!

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

telefon pintar, nomofobia, ketagih telefon, tak boleh tidur

Summary: <b>TERDAPAT</b> lima petanda awal yang boleh dikesan sekiranya anda mengalami nomofobia.

Ramai yang menghidap nomofobia tanpa disedari.


Arab Saudi sambut Aidiladha Rabu, bila puasa Hari Arafah di Malaysia? Ini penjelasannya bagi yang keliru

UMUM mengetahui Hari Raya Aidiladha disambut oleh umat Islam pada setiap 10 Zulhijjah mengikut kalendar hijrah.

Sehari sebelum perayaan ini diraikan, mereka yang mengerjakan haji di Makkah akan berwukuf di Padang Arafah pada 9 Zulhijjah.

Justeru, Islam melarang umatnya yang mengerjakan haji untuk berpuasa pada hari tersebut untuk mengerjakan wukuf.

Sebaliknya bagi umat Islam lain yang tidak melakukan ibadah berkenaan, sangat digalakkan untuk berpuasa pada Hari Arafah iaitu pada 9 Zulhijjah.

Namun, untuk Aidiladha tahun ini terdapat kelompok masyarakat kita yang keliru sama ada puasa sunat ini perlu dilakukan mengikut tarikh Hari Arafah di Makkah atau di Malaysia.

Persoalan ini timbul apabila terjadinya perbezaan tarikh sambutan Aidiladha di Arab Saudi dengan di Malaysia dan beberapa negara lain.

Kemusykilan itu dijawab oleh Pegawai Agama Daerah Kota Setar, Datuk Syeikh Ahmad Faisol Omar menerusi satu video dimuat naik di akaun TikTok.

Mereka yang mengerjakan haji di Makkah akan berwukuf di Padang Arafah pada 9 Zulhijjah. -Gambar hiasan

Jawapan

Berdasarkan hukum feqah, disebabkan perbezaan matla’ (tempat terbit anak bulan), keputusan tarikh sambutan yang diperolehi mungkin sama dan adakalanya berbeza di antara negara-negara dunia.

Ini disebabkan berlaku perbezaan apabila ada beberapa kawasan boleh melihat terbitnya anak bulan, manakala ada beberapa tempat tidak dapat melihat anak bulan.

Sebagaimana berlaku pada tahun ini, terdapat perbezaan keputusan matla' di Arab Saudi dan Malaysia.

Pada tahun ini, tarikh 1 Zulhijjah di Malaysia telah ditetapkan pada hari Selasa (20 Jun 2023).

Terdapat perbezaan keputusan tarikh sambutan Aidiladha di mana matla' di Arab Saudi dan Malaysia dan negara lain tidak sama. -Gambar hiasan

Manakala di Arab Saudi dan beberapa negara lain yang sama dengannya, tarikh Zulhijjah telah ditetapkan pada hari Isnin (19 Jun).

Disebabkan tarikh 1 Zulhijjah jatuh pada hari berbeza, akan berlaku perbezaan tarikh Hari Raya Aidiladha yang mana bagi negara Arab Saudi ia jatuh pada Rabu (28 Jun)

Tarikh 10 Zulhijjah di Malaysia pula ditetapkan pada 29 Jun pada tahun ini iaitu bersamaan hari Khamis.

Berdasarkan perkiraan takwim ini, Hari Arafah di Arab Saudi akan berlaku pada Selasa (27 Jun) manakala di Malaysia pada Rabu (28 Jun) dan di sinilah timbulnya kemusykilan untuk berpuasa Hari Arafah.

Menurut para ulama, untuk berpuasa pada hari 9 Zulhijjah kita perlu berpuasa mengikut tempat matla' negara.

Syeikh Ahmad Faisol Omar

Justeru bagi tahun 2023, negara kita akan berpuasa Hari Arafah pada Rabu sedangkan pada hari tersebut di Arab Saudi sudah pun menyambut Aidiladha.

Dalam pada itu, Ustaz Faisol menegaskan bahawa kita perlu yakin dengan penjelasan diberikan oleh ulama-ulama.

Ini disebabkan yang membezakan tarikh itu adalah ikhtilaf matholiq iaitu perbezaan tempat terbitnya anak bulan.

Hari Wukuf merupakan kemuncak ibadah haji dan pada tahun ini dianggarkan tiga juta jemaah haji dari seluruh dunia akan berhimpun di Arafah bermula terbit fajar 9 Zulhijjah sehingga terbit fajar hari berikutnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

puasa Hari Arafah, keliru tarikh puasa, 9 Zulhijjah, penjelasan ulama, Aidiladha 2023, anak bulan, Syeikh Ahmad Faisol Omar

Summary: <b>TERDAPAT</b> kekeliruan berlaku berkaitan puasa sunat Arafah di Malaysia.

Umat Islam lain yang tidak melakukan ibadah haji digalakkan untuk berpuasa Hari Arafah pada 9 Zulhijjah. -Gambar hiasan AFP


Tak tergamak pura-pura pejam mata, suami ‘stay up’ buat kerja rumah waktu isteri tidur... Lelaki ini kongsi tip senangkan hati bidadari

MENGURUSKAN hal rumah tangga bukanlah satu hal mudah.

Apatah lagi sekiranya bebanan kerja-kerja di rumah hanya dilakukan oleh si isteri yang juga bergelar ibu.

Jadi, adalah lebih baik sekiranya pasangan turun mengambil bahagian dalam menguruskan tugasan walaupun sibuk bekerja mencari rezeki.

Sebagaimana dikongsikan Abdul Muiez di Facebook, dia bercerita bagaimana cara untuk si suami dapat membantu isteri di rumah setiap malam.

“Pukul 11 malam saya akan segera menutup laptop. Cepat-cepat masuk ke dapur untuk cuci pinggan mangkuk dalam sinki. Benda wajib yang saya perlu basuh setiap hari ialah tujuh bekas makanan.

Suami isteri perlu saling bantu membantu dalam menguruskan kerja-kerja membersihkan kawasan rumah.

“Selesai kerja di dapur, saya bersihkan ruang tamu. Kalau bersepah, saya kemas dan kalau perlu vakum saya akan buat.

“Kemudian, saya akan keringkan baju yang dibasuh menggunakan dryer. Apabila pakai baju sukan, ya memang tak perlu digosok tapi perlu dibasuh. Baju sukan ada dua tiga helai sahaja. Itulah yang perlu digilirkan.

“Sekitar pukul 12 lebih, saya masuk bilik. Buat apa yang patut dan tidur sekitar pukul 1 atau 2 pagi. Itulah kejutan yang saya boleh buat untuk isteri,” ujarnya dalam hantaran itu.

Memahami bahawa ia bukanlah tugasan isterinya seorang, Muiez juga meluahkan rasa simpatinya terhadap suri hatinya itu.

Jelasnya yang merupakan seorang pendidik, isterinya terpaksa bangun seawal pukul 5 pagi untuk menyediakan sarapan dan bekal makanan buat dia dan anak-anak.

Isterinya yang tidur seawal pukul 9 malam ini kemudiannya akan mengejutkan dia dan anak-anak menjelang Subuh untuk bersiap ke tempat kerja dan sekolah.

Para suami boleh menggembirakan hati isteri dengan membantu mereka di rumah.

“Masak apa yang patut untuk dibuat bekal anak-anak dan sediakan sarapan. Setakat ini, tak pernah lagi anak-anak tidak bersarapan sebelum ke sekolah.

“Kemudian, sediakan baju untuk semua. Baju sekolah pagi, sekolah petang semua dah disusun dan dimasukkan dalam beg masing-masing. Anak-anak hanya perlu angkat dan masukkan dalam kereta.

“Pakaian dalam dryer dikeluarkan, dan dilipat jika perlu. Kalau ada yang perlu digosok seperti tudung anak, dia akan buat.

“Setiap hari pukul 5.45 pagi kami dikerah bangun tidur. Setiap orang sudah tahu giliran mandi. Habis mandi, pakaian sudah siap tersedia. Termasuklah pakaian saya. Dan begitulah rutinnya setiap hari,” katanya lagi.

Tegas Muiez, dia bagaimanapun bukanlah seorang suami yang ingin dilihat baik apabila membuat hantaran mengenai usahanya membantu isteri.

"Kalau begitu rutin harian isteri, tegarkah saya pura-pura tidur untuk tidak membuat apa-apa kerja? Tak tergamak," katanya.

Setiap pasangan perlu menghargai usaha suami atau isteri yang berhempas pulas demi keluarga.

Menurut Muiez dia sekadar mahu berkongsi idea kepada para suami agar turut sama mengambil bahagian melakukan kerja rumah.

Muiez juga kerap berkongsi di media sosial tentang betapa efisyen isterinya menguruskan hal rumah tangga.

“Kadang-kadang dia merungut juga. Selalu saya tulis pasal diri dia di Facebook. Malu katanya, macam la orang lain tak buat.

“Saya jawab mudah saja. Kalau tak suami sendiri yang tulis mengenai isteri, siapa lagi? Tak ada doa paling tinggi yang saya minta dekat Allah, melainkan masukkan isteri saya ke dalam syurga,” doa Mueiz kepada isterinya kesayangannya itu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

suami bantu isteri, isteri mithali, kisah rumah tangga, uruskan rumah tangga bersama, tanggungjawab suami isteri

Summary: <b>TUGASAN</b> melakukan kerja rumah perlu dilakukan bersama-sama oleh setiap pasangan.

Setiap pasangan perlu bekerjasama dalam menguruskan tugasan di rumah.


Sedapnya kulit lembu masak lemak! Raya Haji dah dekat, mari belajar cara bersihkan dengan mudah sampai jadi belulang

MASIH ramai yang tidak tahu bahawa kulit lembu atau belulang antara bahagian yang boleh dimakan.

Teksturnya yang kenyal seakan jeli namun rasanya hampir sama dengan perut lembu menjadikan belulang mendapat permintaan tinggi dalam kalangan penggemarnya.

Walaupun kedengaran janggal bagi rakyat di negara ini, namun masyarakat Jawa sudah pun menjadikan belulang antara makanan tradisi mereka.

Bahagian kulit lembu yang diproses dan disejuk bekukan ini bagaimanapun sudah boleh didapati di beberapa pasaraya.

Kulit lembu boleh didapati di kebanyakan pasaraya.

Namun bagi mereka yang ingin cuba menghasilkannya sendiri di rumah, Hayati Hamgalim berkongsi kaedah dan petua di Facebook.

Cara-caranya:

1. Cari bahagian kulit lembu yang lebih tebal supaya tidak hangus semasa proses membakar.

2. Sapu garam pada bahagian lapisan belah dalam kulit lembu.

3. Jemur kulit lembu selama seminggu supaya kering dengan baik.

4. Bakar bahagian atas dan bawah kulit lembu dengan sempurna menggunakan dapur gas atau kayu api

5. Selepas proses membakar selesai, rendam kulit lembu supaya ia kembali kembang.

6. Kikis lemak dan kulit lembu sehingga bersih.

7. Rebus bahagian kulit yang sudah bersih selama enam hingga lapan jam.

8. Sekiranya masih terdapat lemak dan kulit, boleh teruskan mengikis selepas proses merebus agar kulit tidak berbau.

9. Potong dadu kulit lembu yang siap diproses.

10. Simpan di bahagian sejuk beku.

Kulit lembu perlu dijemur selama seminggu.

Menurut Hayati, proses ini sememangnya sedikit renyah dan memerlukan ketelitian dan kesabaran tinggi.

Namun, ia merupakan satu usaha berbaloi apabila dimakan kelak malah kulit lembu ini mampu bertahan selama enam bulan hingga satu tahun di dalam peti sejuk.

Antara menu kulit lembu dicadangkan oleh Hayati yang sedap dimasak adalah tumis kicap pedas, gulai kuning, sambal, masak lemak cili api dan ungkep.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

kulit lembu, makanan tradisi Jawa, masak lemak cili api, resipi kulit lembu, belulang

Summary: <b>PENIAGA</b> kongsi cara memproses kulit lembu supaya boleh disimpan lama.

Kulit lembu atau belulang boleh dibuat masak lemak cili api.


Wanita mati ‘bangkit’ dalam perjalanan untuk pengebumian, gemparkan penumpang van

SEORANG wanita mati 'bangkit semula' dalam perjalanan untuk pengebumiannya.

Chataporn Sriphonla, 49, dikatakan meninggal dunia ketika dia dibawa pulang dari hospital di wilayah Udon Thani di Thailand pada 29 Jun.

Paramedik percaya bahawa Chatapporn tidak lagi bernyawa dan kelihatan telah meninggal dunia.

Ibunya, Mali kemudian menghubungi saudara-mara bagi memaklumkan mengenai kematiannya.

Mereka fikir pemergian tersebut berpunca daripada penyakit kanser hati yang dihidapi anaknya.

Chaaporn tersedar ketika dalam perjalanan untuk pengebumiannya. -Gambar ViralPress

Mali berkata: "Anak perempuan saya sedang dirawat kerana kanser di hospital, tetapi doktor memberitahu dia mempunyai harapan tipis untuk hidup.

Van yang membawa jasad Chaaporn dibawa ke kuil untuk disimpan semalaman.

ARTIKEL BERKAITAN: Hidup semula selepas disahkan meninggal dunia, pesakit bongkar apa yang dilalui ketika mati

ARTIKEL BERKAITAN: Lelaki 'mati' 90 minit, dedah apa yang berlaku selepas kembali bernafas

Bagaimanapun, mereka yang menaiki van tersebut terkejut apabila Chatapporn secara tiba-tiba tersedar dan membuka matanya.

Walaupun hairan anak perempuannya 'bangkit semula', Mali sekali lagi menghubungi keluarganya dan kali ini sangat gembira kerana berkongsi berita baik.

Chataporn kemudian dikejarkan ke hospital dan berada di bawah pengawasan perubatan, sambil ditemani anak perempuannya. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

mati hidup semula, bangkit semula, jasad, keranda, kematian, pengebumian

Summary: <b>PARAMEDIK</b> percaya bahawa Chatapporn tidak lagi bernyawa dan telah meninggal dunia.

Ramai terkejut melihat seorang wanita mati 'bangkit semula'. -Gambar ViralPress


Muak tengok wanita berbikini, jiran nekad pasang pagar tinggi

SEORANG wanita menyedari jirannya memasang pagar di halaman rumah kerana mereka muak melihat dirinya berbikini.

Selain suka berenang, Nicole dari Texas, Amerika Syarikat (AS) sering berjemur di tepi kolam renang.

Beberapa bulan lalu, dia mengetahui jirannya memasang sambungan pada pagar di halaman rumah mereka.

ARTIKEL BERKAITAN: Wanita berbikini selamba 'photobomb' pengantin

ARTIKEL BERKAITAN: Cara unik kitar semula makanan, wanita guna kubis sebagai bikini

Nicole bagaimanapun memahami bahawa dirinya mungkin menjadi punca jirannya memasang pagar tinggi.

Namun, dia melihat perkara itu dari sudut yang positif apabila pemasangan pagar tersebut menjadikan kolam renangnya sebagai kolam persendirian.

Ia sekali gus memberikan Nicole lebih privasi dan kebebasan. - Daily Star

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bikini, seksi, kolam renang, video TikTok, jiran

Summary: <b>WANITA</b> yang bernama Nicole bagaimanapun melihatnya dari sudut positif.

Nicole menyedari jirannya memasang pagar tinggi. -Gambar @bikininicole / TikTok


Sudahlah curi telefon, lelaki bogel pecah masuk sempat mandi di rumah mangsa

KECOH seorang lelaki dalam keadaan berbogel memecah masuk sebuah rumah dan mencuri telefon bimbit.

Malah, si pencuri juga sempat mandi di rumah mangsa.

Memetik laporan Kompas, kejadian berlaku di Balikpapan di Indonesia, pada Jumaat.

Pencuri yang merupakan remaja lelaki berusia 16 tahun itu memasuki beberapa buah rumah di Kampung Telaga Sari.

ARTIKEL BERKAITAN: Sudahlah rompak, lelaki sempat raba pemilik kedai

ARTIKEL BERKAITAN: Pencuri malang! Nasib tak baik, tersepit 5 jam pada pintu besi sebelum ditahan polis

Dalam kejadian itu, suspek menanggalkan semua pakaiannya terlebih dahulu sebelum memecah masuk ke rumah pertama.

Pada mulanya, dia masuk ke bilik seorang wanita sebelum panik melarikan diri selepas mangsa menjerit.

Selepas mencuri telefon bimbit di rumah kedua, lelaki itu kemudian memecah masuk rumah yang lain untuk mencuri ayam.

Bagaimanapun, pencuri itu kemudian berjaya ditangkap oleh penduduk kampung. - Tribun Jatim

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

bogel, pencuri bogel, curi telefon, pecah masuk rumah

Summary: <b>REMAJA</b> lelaki berusia 16 tahun itu didapati memecah masuk beberapa rumah.

Lelaki yang mencuri berjaya ditangkap oleh penduduk kampung. -Gambar Kompas.com/ Ahmad Riyadi


Model pakai baju seksi ketika buat terjunan udara, rasa lebih selamat cuma tak tahan sejuk

SEORANG wanita dari Sao Paulo, Brazil menjadi bualan ramai gara-gara tindakannya yang berpakaian seksi ketika membuat terjunan udara, baru-baru ini.

Cristiane Vanessa Galera, 36, mengakui dia lebih yakin untuk melakukan lagak ngeri itu tanpa memakai banyak pakaian pada tubuhnya.

"Saya memilih untuk melakukan terjunan udara bagi meraikan kejayaan saya meraih pendapatan enam angka. Ini kali kedua saya buat terjunan udara.

"Tapi kali ini saya rasa lebih bebas. Saya memilih gaya pemakaian ini untuk menunjukkan diri saya yang sebenar. Saya bebas dan seorang yang spontan.

"Jurulatih saya bagi arahan dengan baik. Kalau tak, saya tak akan terjun dengan memakai bikini. Saya rasa lebih selamat sebenarnya, cuma saya rasa sejuk," ujar model itu.

Menurut Cristiane, dia berbangga dapat membuat terjunan dari ketinggian 4,267 meter baru-baru ini dan bersedia untuk melakukan lagak ngeri lain pada masa akan datang. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

terjunan udara, model seksi, pakai bikini

Summary: <b>CRISTIANE</b> membuat terjunan udara dari ketinggian 4,267 meter.

Cristiane membuat terjunan udara dari ketinggian 4,267 meter.


Wanita sindir jiran di media sosial, mampu korbankan lembu tapi kedekut beri pinjam wang... “Allah melihat hatimu”

GARA-GARA sakit hati tidak diberi pinjam wang, seorang wanita bertindak menyindir jirannya di media sosial.

Sambil menggelarkan jirannya sebagai bakhil, wanita tersebut menyindir tetangganya itu yang telah mengorbankan seekor lembu sempena Hari Raya Aidiladha tetapi enggan meminjamkan wang kepadanya.

"Tak guna korban lembu kalau jiran masih kedekut," tulis wanita berkenaan di status laman sosialnya.

Wanita itu turut mendedahkan bahawa jirannya selalu mengelak jika dia ingin meminjam wang.

"Apabila tiba masa diminta pinjam wang, dia mengelak dan berbohong. Allah melihat hatimu," tulisnya lagi.

Perkongsiannya menjadi tular malah dibanjiri dengan komen netizen yang melontarkan pelbagai reaksi.

"Pahala orang yang meminjamkan wang kepada orang lain jauh lebih besar.

"Kenapa nak marah, itu hak orang, tak bagi pinjam atau tidak," demikian antara komen warga maya. -Detik

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

sindir jiran kedekut, jiran enggan pinjamkan wang, berhutang dengan jiran,

Summary: <b>WANITA</b> itu turut mendedahkan bahawa jirannya selalu mengelak jika dia ingin meminjam wang.

Seorang wanita menyindir jirannya kerana enggan memberi pinjam wang.


Menyesal bayar jurusolek RM7,758 tapi hasilnya ‘ke laut’, pengantin luah rasa sedih di media sosial

SETIAP wanita yang bergelar raja sehari pasti ingin kelihatan cantik dan jelita pada hari bahagia mereka.

Justeru, tidak hairanlah ada yang sanggup memperuntukkan sejumlah wang yang besar bagi mendapatkan khidmat jurusolek terbaik.

Begitu juga kisahnya dengan seorang wanita ini yang 'melaburkan' wang berjumlah 25 juta rupiah (RM7758) untuk mengupah jurusolek bagi menata rias wajahnya namun berakhir dengan rasa kecewa gara-gara hasil solekan yang sama sekali tidak menepati jangkaan.

Pengantin wanita tersebut turut memuat naik video hasil solekan wajahnya di akaun TikTok milikny, @ghaziyah_n.

"Jangan ajar saya untuk bersabar. Saya pernah membayar Rp 25 juta untuk solekan perkahwinan dan inilah hasilnya," katanya dengan riak wajah yang sedih.

Wanita itu berkata dia meminta gaya solekan yang ringkas dan 'soft'.

"Tapi kenapa jadi macam ni?" katanya lagi.

Ujarnya, dia terpaksa menyembunyikan rasa sedih dan berpura-pura kekal tenang serta gembira di hadapan 1,500 tetamu jemputan majlisnya.

"Jurusolek saya berusia lebih 50 tahun dan tidak diragui pengalamannya. Dia memulakan kerjayanya pada usia 18 tahun.

"Malah saya dicadangkan menggunakan khidmatnya kerana dia banyak menyolek klien untuk majlis hebat. Daripada mahu nampak simple, sekarang jadi begini," sambungnya.

Video yang dimuat naik olehnya menjadi viral dan meraih lebih 6.1 juta jumlah tontonan di TikTok.

Rata-rata netizen turut meluahkan rasa simpati terhadap nasib pengantin wanita itu. -Detik

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

solekan ke laut, solekan mahal, jurusolek berpengalaman,

Summary: <b>DIA</b> mengakui menyembunyikan rasa sedih dan berpura-pura kekal tenang serta gembira di hadapan 1,500 tetamu jemputan majlisnya.

Pengantin perempuan itu meluahkan rasa sedih di media sosial.


Ngeri! Nelayan ralit menangkap ikan, tiba-tiba ada 'benda asing' melompat masuk mulut... Akhirnya bermalam di hospital

HASRAT untuk menangkap ikan bertukar tragedi.

Seorang lelaki yang juga merupakan seorang nelayan di wilayah Kien Giang di Vietnam, terpaksa dikejarkan ke hospital selepas seekor ikan puyu melompat masuk ke dalam kerongkongnya

Di hospital, dia perlu mendapatkan bantuan perubatan apabila ikan puyu di dalam kerongkongnya itu mempunyai duri yang mencederakan tekaknya dan menyebabkan pendarahan.

Menceritakan semula bagaimana kejadian itu berlaku, lelaki berkenaan cuba menangkap ikan apabila tiba-tiba keadaan bertukar kucar-kacir dan haiwan akuatik itu terpelanting masuk ke dalam mulutnya yang sedang terbuka.

Ikan itu hanya bersaiz kecil dan lelaki itu cuba menariknya keluar tetapi sebaliknya ikan itu hanya ditolak lebih jauh masuk ke dalam kerongkong.

Pesakit itu menerima rawatan kecemasan di pusat perubatan Daerah Giong Rieng, Vietnam.

Ketua jabatan otorinolaringologi pusat itu, Dr Nguyen Hoang Quy memaklumkan ikan itu sudah mati apabila dikeluarkan dari kerongkong pesakit berkenaan.

Kerongkong pesakit itu mengalami kecederaan teruk dan dia perlu dirawat selama beberapa hari untuk pulih sepenuhnya sebelum pesakit dibenarkan keluar.

"Saya suka menangkap ikan sejak kecil, tetapi saya tidak pernah menghadapi situasi seperti ini," kata lelaki itu dalam satu kenyataan melalui laporan media tempatan. - vnexpress

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

ikan masuk kerongkong, ikan kecil. tragedi, memancing, masuk hospital,  Kien Giang, Vietnam

Summary: <b>SEEKOR</b> ikan melompat masuk ke dalam kerongkong lelaki ini dan menyebabkan kecederaan.

{\"image_path\":\"uploads\\/images\\/2023\\/07\\/01\\/2154820.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Kerongkong merupakan bahagian yang sensitif dan perlu dilindungi dari benda asing. -Gambar hiasan\",\"image_count\":1}


Petani buat warga maya terkejut, berani selamatkan lembu peliharaan daripada cengkaman singa

SEORANG petani di Gujerat, India, mengejutkan warga maya apabila berani menyelamatkan lembunya yang sedang diserang seekor singa.

Video kejadian itu yang tular di media sosial menunjukkan seekor singa sedang menerkam lembu milik petani berkenaan dan mencengkam leher haiwan itu.

Tanpa rasa gentar, petani itu menghampiri singa tersebut dalam cubaan untuk menakutkannya dan menghalau haiwan pemangsa berkenaan.

Cubaannya berjaya apabila singa tersebut serta merta melepaskan lembu daripada cengkamannya dan kemudian melarikan diri ke dalam belukar.

Difahamkan, video tersebut dirakam oleh seorang individu yang sedang melalui jalan berkenaan dengan menaiki kereta. -India.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

petani selamatkan lembu, petani halau singa, haiwan pemangsa,

Summary: <b>CUBAANNYA</b> berjaya apabila singa tersebut serta merta melepaskan lembu daripada cengkamannya dan melarikan diri ke dalam belukar.

Petani berkenaan cuba menghalau singa yang menyerang lembunya.


Wanita nekad bakar diri bersama 2 anak selepas dapat tahu suami jalin hubungan sulit

SEORANG wanita bertindak nekad membakar diri bersama dua anak kecilnya di dalam rumah selepas mendapat tahu suaminya menjalinkan hubungan dengan wanita lain.

Dalam kejadian pada petang Selasa lalu di sebuah kampung di Saina, Kajiado, Kenya, wanita terbabit dikatakan mengurung diri di dalam rumah bersama dua anak kecilnya sebelum menyalakan api.

"Jiran-jiran bertindak pantas memadamkan api yang marak menggunakan penyembur air dan akhirnya berjaya, namun mereka menemui mayat dua kanak-kanak," kata polis.

Mayat dua kanak-kanak yang masing-masing berusia 10 dan dua tahun dibawa ke hospital untuk dibedah siasat, manakala wanita berkenaan turut dibawa ke hospital yang sama untuk menerima rawatan kerana mengalami lecur yang teruk.

Siasatan awal mendapati wanita berkenaan bergaduh dengan suaminya menerusi telefon sejak dua minggu lalu.

"Suaminya didakwa bersekedudukan dengan wanita lain dan tidak pulang ke rumah sejak dua minggu lalu," kata polis lagi.

Siasatan berhubung kejadian itu masih berjalan. -Citizendigital

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

suami curang, wanita bakar diri, Kenya, ibu bakar dua anak,

Summary: <b>SIASATAN</b> awal mendapati wanita berkenaan bergaduh dengan suaminya menerusi telefon sejak dua minggu lalu.

{\"image_path\":\"uploads\\/images\\/2023\\/07\\/01\\/2154639.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":574,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Orang ramai cuba menyelamatkan tiga beranak tersebut selepas rumah mereka dijilat api. \",\"image_count\":1}


Warga emas meninggal dunia mengejut, rebah ketika lihat lembu kesayangan disembelih

SEORANG warga emas di Jember, Jawa Timur, Indonesia meninggal dunia secara mengejut ketika melihat lembu kesayangan yang dipelihara sejak kecil disembelih sempena perayaan Aidiladha.

Menerusi video yang tular di laman sosial, lelaki yang dikenali sebagai Soleh itu berkumpul bersama penduduk kampung untuk menyaksikan lembu berkenaan disembelih.

Dia dilihat duduk mencangkung sambil melihat proses sembelihan.

Badannya kemudian kelihatan sedikit terhuyung-hayang sebelum jatuh tertiarap ke atas tanah.

Penduduk yang berada di lokasi kejadian segera membawanya ke hospital, namun nyawanya tidak dapat diselamatkan.

Difahamkan, lembu yang dijadikan korban itu sangat disayangi Soleh kerana ia dipelihara sejak kecil.

Apabila lembu itu cukup umur, ia dikorbankan oleh pemilik asalnya, di mana Soleh hanyalah membantu memelihara haiwan itu sahaja.

Salah seorang saudara Soleh yang dikenali sebagai Abdul Mu'in berkata, sebelum kejadian, warga emas itu turut menunaikan solat sunat Aidiladha di masjid.

Menurut Abdul Mu'in, Soleh menghidap penyakit darah tinggi.

"Kemungkinan penyakitnya 'menyerang' apabila melihat darah atau atas sebab lain dia pengsan dan meninggal dunia apabila melihat lembu peliharaannya disembelih," ujarnya. -Sindonews

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

warga emas mati mengejut, rebah depan lembu korban, penyakit darah tinggi,

Summary: <b>LEMBU</b> yang dijadikan korban itu sangat disayangi Soleh kerana ia dipelihara sejak kecil.

{\"image_path\":\"uploads\\/images\\/2023\\/06\\/30\\/2154076.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":732,\\\"image_original_height\\\":488,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Soleh meninggal dunia saat melihat lembu yang dipeliharanya disembelih sempena Aidiladha. -Gambar iNews TV\\/Bambang Sugiarto\\n\",\"image_count\":1}

Soleh meninggal dunia saat melihat lembu yang dipeliharanya disembelih sempena Aidiladha. -Gambar iNews TV/Bambang Sugiarto


Nak bercuti di Perth, Australia? Jangan lupa ke Rottnest Island... Paling penting wajib selfie dengan quokka

DESTINASI pelancongan terkemuka, Rottnest Island yang terletak di Australia Barat menjanjikan pengalaman berbeza buat mereka yang cintakan alam semula jadi.

Baru-baru ini, mStar turut berkesempatan berkunjung ke sana bagi menikmati panorama laut biru serta bermesra dengan quokka, haiwan comel yang menjadi penghuni tetap pulau berkenaan.

Seawal 10 pagi, penulis bertolak menaiki feri dari Hillarys Boat Harbour yang mengambil masa lebih kurang 45 minit untuk tiba ke pulau peranginan itu.

Pasir pantai yang memutih serta lautan biru menjadi tarikan utama di pulau itu. Foto: Pojiegraphy.

Sepanjang perjalanan, penumpang boleh memilih untuk berada di dalam feri ataupun naik ke ruangan paling atas yang tidak berbumbung, sekali gus dapat menikmati panorama laut yang seolah-olah tidak berpenghujung.

Setibanya ke Rottnest Island, pengunjung berpeluang untuk mendekati quokka yang berada di segenap penjuru dan ruang serta merakam swafoto kenang-kenangan dengan haiwan comel itu.

Pelancong juga boleh melakukan aktiviti berbasikal untuk menikmati keindahan alam dengan lebih dekat sambil menjelajah ke seluruh pulau.

Selain berjalan kaki atau berbasikal, anda juga boleh meneroka pulau itu dengan menaiki bas.

Dalam kunjungan tersebut, penulis turut dibawa mengikuti pengembaraan menaiki bas untuk mengelilingi pulau berkeluasan 19 kilometer persegi itu dalam perjalanan kira-kira 90 minit.

Sepanjang perjalanan, pegawai bertugas yang berada di bahagian hadapan bas petah bercerita mengenai sejarah pulau itu, tarikan yang ada serta bentuk muka buminya.

ARTIKEL BERKAITAN: Cabar adrenalin, nak santai-santai pun boleh! Ini 7 tarikan mesra muslim di Australia Barat

Saat yang paling ditunggu-tunggu tentunya apabila bas yang membawa kumpulan pelancong berhenti di pinggir cerun tinggi untuk menikmati panorama laut biru, persis syurga dunia.

Platform khas yang disediakan membolehkan pelancong melihat panorama laut dengan lebih dekat.

Dengan batuan saiz gergasi yang terukir semula jadi di tepian pantai, pelancong yang hadir tidak melepaskan peluang untuk bergambar dan merakam video di lokasi itu.

Jika bertuah, anda juga dapat menyaksikan sendiri kelibat ikan paus bersaiz gergasi yang sesekali timbul ke permukaan laut.

Antara lokasi lain yang menarik untuk dikunjungi di Rottnest Island adalah Pinky Beach, pantai yang dihiasi pasir putih dengan binaan ikonik Bathurst Lighthouse.

Antara lokasi 'insta-worthy' di Rotness Island.

Selain melakukan aktiviti santai di tepi pantai, anda juga boleh merakam gambar berlatarbelakangkan rumah api tersebut.

Bagi yang gemar mencabar adrenalin, anda juga boleh mengikuti aktiviti snorkeling, berenang mahupun meluncur ombak.

Pendek kata, sehari mungkin tidak cukup untuk pencinta alam meneroka keseluruhan pantai dan teluk yang wujud di pulau peranginan ini.

Jika bertuah, anda juga boleh melihat ikan paus yang sesekali muncul di permukaan laut.

Bagi yang mahu bermalam di sana, Rottnest Island turut menawarkan beberapa seleksi penginapan mengikut bajet dan kesesuaian anda.

Untuk maklumat lanjut, anda boleh melayari laman web Rottnest Island atau lawati Instagram @rottnestislandwa.

Dapatkan info dengan mudah dan pantas! Join grup Telegram mStar DI SINI

Rottnest Island, Australia Barat, quokka, selfie dengan quokka, tempat menarik Perth, WAtheDreamState

Summary: <b>PENGUNJUNG</b> berpeluang mendekati quokka dan merakam swafoto dengan haiwan comel itu.

Pelancong tidak melepaskan peluang untuk bergambar dengan quokka di Rottnest Island.